Ўзбекистон гилоси экспорти хавф остида(ми)? » Ўзбекистон янгиликлари – Zamin.uz\nГилос Ўзбекистон мева расталарининг безаги, деҳқончиликнинг сара ҳосили ҳисобланади. Гилос витаминларга бойлиги билан ҳам мевалар орасида ажралиб туради. Инсон танасида кечувчи моддалар алмашинуви жараёнида муҳим аҳамиятга эга бўлган кальций, темир, магний, фосфор, калий, натрий минералларига ҳам бой, умуман олганда саломатлик учун зарур бўлган неъмат. Гилос хақида кўп маълумотларни ёзишимиз, айтишимиз мумкин. Бироқ бугун бошқа гап бор. (Истисно тариқасида катта ҳарфлар билан ёзамиз) Бу ЭКСПОРТ масаласи!\nЎзбекистон гилос мевасини экспорт қилиш ҳажми бўйича жаҳонда 5-ўринда туради. Ушбу кўрсаткич бир қарашда юқори кўринса-да, азалдан иқлими боғдорчилик учун мос серқуёш ўлка Ўзбекистон учун кам. Мамлакатимиз дунёда гилос экспорти етакчисига айланиш қудратига эга. Таъкидлаш керакки, Президент Шавкат Мирзиёевнинг бугунги кунда экспорт борасида олиб бораётган амалий ишларидаги катта мақсадларидан бири ҳам шу. Ўзбекистон ўз имкониятлари ва салоҳиятидан келиб чиққан ҳолда етакчиликни қўлга киритиши лозим. Бу борада керакли топшириқлар ва вазифалар берилган. Шунга кўра, бу йилги натижалардан умид катта. Марралар олис, бироқ мақсад аниқ. Бу йил насиб бўлса, 140 минг тоннадан зиёд ҳосил кутилмоқда. Табиий савол туғилади. Ўзбекистоннинг гилос экспорти бўйича бу йилги позицияси қандай?\nКуни кеча «Ўзбекозиқовқатхолдинг» компанияси таркибидаги «Ўзагроэкспорт» АЖ 2018 йил ҳосили учун фермер, деҳқон хўжаликлари ва томорқа ер эгалари томонидан етиштирилган гилос мевасини Ўзбекистондан FCA шарти (экспорт божини тўлаган ҳолда сотиб олувчи ўз транспортида товарни Ўзбекистондан олиб чиқади) билан нархларни эълон қилди.\nУнга кўра, 11 апрель куни «Ўзагроэкспорт» АЖнинг расмий веб сайтида гилос мевасининг 18+, 24+, 26+ калибрли тоифалари 6 доллардан 12 долларгача қилиб белгиланган. Эшитган қулоқ, кўрган кўз учун дилни яйратадиган нарх. «Деҳқон бобонинг чўнтаги қаппаяркан, ортидан давлатнинг ҳам», - деб пичирлаб қўядиган нарх. Бироқ қўйилган нарх бизни таажжубга солди. Нега десангиз, маркетинг қоида ва талаблари номутаносибдек кўринди. Келинг, мазкур нархларни таҳлил қилиб кўрамиз ва экспорт масаласида кўндаланг турган муаммоларга назар ташлаймиз.\nНархлар «Отнинг калласи»\nЖаҳон мева-сабзавот савдоси янгиликлари ва тадқиқотларга мўлжалланган Freshplaza.com ресурсидаги маълумотларга қараганда, 2018 йил мавсумини очиб берувчи ва январь – март ойларида қизғин паллага кирган Хитой ва Корея савдо бозорларидаги нархлар 4 доллардан 8 долларгача қайд этилди. Чин юртига асосан Чили, Аргентина, Австралия ва Америка Қўшма Штатлари гилос экспорт қилади. Бу йилги энг сифатли, яъни 26+ калибрли гилос меваси нархлари барча божлар ва транспорт харажатларини қўшганда, Шанхай ва Гуангжоу улгуржи бозорларида 6 доллардан - 8 долларгача қайд этилди. Маҳаллий гилос навлари эса 4 долларгача бўлган нархда сотилди. Тўғри, бу бизнес ичида юрмаган инсон Хитой ёки Корея супермаркетларидаги 12-15 долларлик нархларни кўриб, шу нарх тўғри бўлса керак, деб ўйлаши ҳам мумкин. Аммо, одатда улгуржи бозордаги нархларга чакана савдо супермаркетларида камида 50-60 фоиз қўшиб нарх белгиланади. Маълумот учун, дунёда гилос импорти бўйича биринчи ўринда турувчи Хитой бозорига ўзбек гилосини экспорт қилиш учун, транспорт харажатларидан ташқари, у ердаги импортер мижоз фирма товарни божхонада расмийлаштириш учун 70 фоиз (!) миқдорида бож тўлаши лозим (Ўзбекистон Жаҳон Савдо Ташкилотига аъзо бўлмагани сабабли, 70 фоиз миқдорида бож тўланиши лозим). Агар «Ўзагроэкспорт» нархларига таянадиган бўлсак, бизнинг гилосимиз Хитой бозорига энг ками 13,6 доллардан 27,2 долларгача бўлган нархлар оралиғида кириб боради. 8 доллардан сотилган Чили ёки Австралия гилоси билан нархдаги фарқ 340 фоизни ташкил қилмоқда.\nЎзбекистон гилоси май ойида пишиб, ҳосилга киради ва асосан Россияга экспорт қилинади. Боз устига, Россия йилига 68 минг тоннагача гилосни Туркия, Сербия, Озарбойжон ва Ўзбекистондан импорт қилади ҳамда дунёда гилос импорти бўйича учинчи ўринни эгаллайди. 2017 йил гилос мавсуми май-июнь ойларида Россия бозорларидаги нархлар катта ҳажмдаги маҳсулот учун 300 рублдан (5,5 доллар) бошланди ва мавсум қизғин пайти 140 рублгача (2,5 доллар) тушди.\nКўриниб турибдики, «Ўзагроэкспорт» томонидан белгиланган нархлар бу йилги ва ўтган йилги биз учун асосий экспорт бозорларида қайд этилган нархлардан кескин баланд. Қолаверса, гилосни экспорт қилиш учун қўшимча ишлов бериш, яъни бир сутка давомида музлатиш, қадоқлаш ва божхона тўлови харажатлари билан, Россия бозорига ўзбек гилоси 7,67 доллардан 14,75 долларгача нархларда кириб боради. Экспорт қилувчилар гилосни Россия бозорига олиб бориб, сотиш учун битта еврофура (ичига 18 тонна мева сиғдирадиган юк машинаси) учун жами 127 минг АҚШ доллари яъни, миллий валютада қарийиб 1 миллиард 32 миллион сўм маблағни сармоя қилиши керак бўлади. Энди айтингчи, ким мана шундай таваккалга тайёр?\nХўш, ўтган йили «Ўзагроэкспорт» нархлари қандай эди? 2017 йилги мавсум апрель ва май ойларида нарх 3 доллардан 3,8 доллар диапазонида белгиланган эди. Шу боисдан бу йилги нархлар бўйича харидорлар «Қайси омиллар ҳисобига нарх 200 фоиз миқдорида кўтарилди?» деган долзарб саволни беришлари аниқ. Айни пайтда россиялик импортёрларимиз бу нархларда Ўзбекистондан катта миқдорда гилос сотиб олишга шартномалар тузишга ўз розилигини бермаётгани ҳақида маълумотлар бор. Расман бу маълумот тасдиқланмаган бўлсада, бироқ хабар асосли ва мантиқли бўлгани учун унга ишониб тахмин қилса бўлади. Мабодо «Ўзагроэкспорт» акционерлик жамияти гилос мевасини нарх туфайли катта миқдорда Россия бозорига олиб кириш уддасидан чиқа олмаса, бошқа давлатларнинг бозорига киришни режа қилиши мумкин. Масалан, Корея ёки Хитой бозорига. Ишончли манбаларнинг маълумот беришича, «Ўзагроэкспорт» бу йилги мавсумда Корея ва Хитой бозорларига 10 минг тоннадан ортиқ гилос экспорт қилишни режалаштирмоқда. Бироқ, кореялик ёки хитойлик тадбиркорлар ҳам транспорт харажатларини қӯшмаганда (авиатранспорт нархи 1кг.га ўртача ҳисобда 2 доллар) 6 доллардан 12 долларгача бўлган нархларни баланд деб ҳисоблашлари мумкинлигини юқорида асослаб бердик. Ўзингиз хулоса қилишингиз мумкин.\nДемак, асосий экспорт бозоримиз бўлган Россиядан бошқа давлатларда ҳам Ўзбекистон гилосига жорий йилдаги нархларимиз билан кириш жуда қийин бўлиши мумкин. Яна бошқа вариантларни кўриб чиқамиз. Гилос сотилмади дейлик. Уни қайта ишлаш мумкин. Бироқ консервалаш корхоналарининг экспорт учун мўлжалланган гилосдан ҳеч бўлмаганда ярмини ҳам қайта ишлашга кучи етадими? Боз устига, гилос консервантига бўлган талаб янги узилган гилосникига қараганда анча кам. Атиги 6 ҳафта давом этадиган гилос меваси мавсумида тезкорлик қилинмаса, 140 тонналик кутилаётган ҳосилдан экспорт учун мўлжалланган 30 минг тоннаси нобуд бўлиши мумкин.\nҚозон битта аммо…\nМаълумки, Президент Шавкат Мирзиёв барча вилоят ҳокимлари ҳамда мутасадди раҳбарларга экспорт ҳажмини ошириш талабини қўймоқда. Талаб тўғри – 100 фоизга тўғри. Ва ҳақли. Аммо ижро масаласида рақамлар кетидан қувиш ва қоғозларга касал бўлиб қоляпмиз. Натижада, экспортёрлар турли бюрократик тўсиқларга дучор бўлишмоқда.\nФараз қилайлик, мен тадбиркор сифатида Тошкент шаҳридан фирма очганман ва бевосита фаолиятим Тошкент шаҳрида. Гилос мавсумида мен ҳосилни бутун республика бўйлаб сотиб оламан ва уни совутаман, саралайман ва махсус идишларга қадоқлайман. Шундан сўнг, хорижга экспорт қиламан. Муаммо шундаки, агар мен Фарғона вилоятидан гилос сотиб олсам, экспортни фақат Фарғона вилоятидан рўйхатдан ўтган фирма орқалигина экспорт қилишга мажбурман.\nЎтган йили экспортёр тадбиркор дўстим мавсумда 18 тонна гилоси нобуд бўлганини айтганида катта таажжубда қолган эдим. Бу йили ҳам ўша ўша. Эски ҳаммом, эски тос! Тасаввур қилинг, экспортчи тадбиркор ҳар бир вилоятга музлатгич қуриши, ўша вилоятдан фирма очиши, ҳисоб рақам очиши - буларнинг бари кераксиз харажатлар-ку? Қолаверса, хориждаги ҳамкорларга ҳар бир вилоят бўйича 12та шартнома бериш кулгили эмасми? Шу йўсинда ишлаш бўлса, шу кунларда ҳар бир туман ҳокимлиги ҳам бу мантиқсиз талабни қўйса ажабланмаймиз.\nЎзингники ўзагингга уради...\nАксар ҳолларда бозор деган майдонда шартни сотувчи эмас харидор қўяди. «Мижоз ҳар доим ҳақ» деган пурмаъно гап бежиз чиқмаган. Мамлакатимиз экспорт тизимида Вазирлар Маҳкамасининг «Янги узилган, қуритилган ва қайта ишланган мева-сабзавот маҳсулотларини экспорт қилиш тартиби тўғрисида»ги низомининг 2-бобида қайд этилишича, 100 фоизлик олдиндан тўловларни амалга ошириш шарти мавжуд.\nАйтиш керакки, бундай шарт мева етиштирадиган асосий давлатлар ичида фақатгина Ўзбекистонда мавжуд. Хўш, бу нечоғлик тўғри? Ўзбекистон мевалари ширин, витаминга бой, истеъмолбопликда анча-мунчаси ета олмайди. Аммо йўлга дош беришда чидамсиз. Айнан шу нуқтаи назардан ҳам аксар харидорлар 100 фоизлик тўловни олдиндан амалга оширишни хоҳламайди. Чунки, йўлга бардош бера олмаган мевалар қай ҳолатда етиб боришини яхши билишади. Мана неча йилдирки, экспорт билан шуғулланувчи тадбиркорларимиз катта компаниялар билан ҳамкорлик қилиши мушкул бўлиб келмоқда. Ҳар йили улар катта таваккалчилик билан дунё бозорига чиқишади. Ҳадик билан савдо қилишади. Бундай талабни қўйиш турли фирибгарликлардан ҳимоя қилишини тушунамиз, лекин бир масала ечими ортида иккинчи муаммо келиб чиқмаслиги керак.\nДеҳқоннинг қўйнида пуч ёнғоқ!\n«Ўзбекозиқовқатхолдинг» компанияси ўзбек гилоси экспортида компания таркибидаги «Ўзагроэкспорт» акционерлик жамияти 2018 йил ҳосили учун фермер, деҳқон хўжаликлари ва томорқа ер эгалари томонидан етиштирилган гилосни фьючерс шартномалари, яъни, олдиндан пул тўлаш орқали харид қилиб олиш бўйича эълон берди ва нархлар белгиланди. Унга кўра, гилос меваси қуйидаги нархларда харид қилинади:\nI тоифа: 26 000 минг сўм/кг;\nIII тоифа: 10 000 минг сўм/кг;\nЎтган йили гилос мавсумида деҳқонларимиз асосий ҳажмни 12 минг сўмдан 15 минг сўмгача сотган. Англаганингиздек, деҳқонларимиз гилосдан ўтган йилга нисбатан икки баробар кўпроқ даромад олишни режа қилиб бўлган. Бироқ, реал бозор бу нархни кўтарадими? Чунки, гилоснинг таннархи янги нарх бўйича 5 долларни ташкил этмоқда. Юқорида айтилганидек, саралаш, совутиш, махсус идишларга жойлаш ва барча тўловлар билан яна 2 доллар қўшилмоқда. Энди экспортчи тадбиркорнинг аҳволини тасаввур қилиб кўринг. Шунингдек, ички бозорга ҳам бу нарх ўз таъсирини ўтказмай қўймайди.\nАслида гилоснинг таннархи 1 килограмига 6-8 минг сўмни ташкил этади. Бироқ «16 минг сўмдан 26 минг сўмгача» деб деҳқонларимизда нотўғри маълумотни шакллантириш, уларнинг қўйнини пуч ёнғоққа тўлдириш, атиги 40 кун давом этадиган гилос мавсумида тушунарсиз вазиятни юзага келтиради. Ҳақиқий нархни эса бозор белгилайди. Агар тушунарсиз вазият сабаб нархлар бирданига тушиб кетса, буни ўнглаш жуда қийин бўлади ва унга етарли вақт ҳам йўқ.\nБожхоначининг бош оғриғи\nАйни кунда божхона ходимлари олдида мева экспорти божи учун белгиланган Тн ВЭД кодлари бўйича ҳақиқий бош оғриғи бор. Боиси, меваларнинг кўпларида тоифаси бошқа, нархи бошқа аммо божхона тўлови, Тн ВЭД кодлари бир хил. Масалан, айни мавзуга оид гилосни олайлик. «Ўзагроэкспорт» акционерлик жамияти чиқарган нархларда гилос 3 хил тоифага бўлинган. Яъни, 18, 24,26 калибрли тоифаларига 0809 29 000 0 ТнВЭД коди берилган. Айтингчи, божхоначи 3 хил тоифадаги, 3 хил нархдаги гилос мевасини бир хил код билан расмийлаштирадими? Қандай қилиб ҳар бир яшикдаги гилослар калибровкаси амалга оширилади? Хуллас, божхонада яна бош оғриқ.\nГилоснинг бошида пиёзнинг куни!\nЮқорида айтиб ўтилган муаммоларнинг ечими ҳам бор. Бунинг учун рақамлар кетидан қувмасдан масала моҳиятига кириб борсак бўлгани. Дарвоқе, Вазирлар Маҳкамасининг «Янги узилган, қуритилган ва қайта ишланган мева-сабзавот маҳсулотларини экспорт қилиш тартиби тўғрисида»ги НИЗОМнинг 3-бобида «Экспорт контрактлари Халқаро мева-сабзавот ярмаркасининг, мунтазам фаолият кўрсатадиган мева-сабзавот майдони ярмарка савдолари якунлари бўйича юзага келадиган ўртача нархлар ҳисобга олинган ҳолда ҳамда жаҳон бозорларидаги нархлар конъюнктурасидан келиб чиқиб, талаб ва таклифлар асосида шаклланадиган бозор нархлари бўйича тузилади» деб қайд этилган.\nБироқ «Ўзагроэкспорт» акциядорлик жамиятининг 2018 йил учун эълон қилган нархлари қайси ярмарканинг қайси талаб ва таклифлари асосида белгилаганикин,деган савол жавобсиз қолмоқда. Бир сўз билан айтганда гилоснинг бошига пиёзнинг куни келмоқда. Ишқилиб охири бахайр бўлсин. Зеро исрофнинг уволи тутади.\nБу саволлар билан «Ўзозиқовқатхолдинг» АЖ раҳбари Тоҳир Жалиловга ҳам юзланиб, жавоб олишни режалаштирганмиз.\nБош саҳифа » Иқтисодиёт » Ўзбекистон гилоси экспорти хавф остида(ми)?\n11:02 Тошкент вилояти давлат солиқ бошқармаси ишга таклиф қилади\n10:31 Британия нашри Путин ва Трампнинг самолётларини таққослади (фото)\n10:01 Қирол Салмон тахтини тарк этяптими?\n09:30 Осиё терма жамоаларидан бири Арсен Венгер хизматидан воз кечди\n09:02 Марказий Осиё давлатлари Ташқи ишлар вазирлари қўшма баёнот қабул қилишди\n08:30 Кофе парҳези озишга ёрдам бермайди\n08:02 Samsung бир вақтда иккита смартфонни қувватловчи симсиз қурилма яратди\n00:55 Корея расмийлари нима учун Ўзбекистондан қовун сотиб олинишига таъқиқ қўйилганини айтишди\n09:42 Ўзбекистондан Кореяга гилос экспорти тақиқи олиб ташланди\n13:10 Россия гипермаркетлари Туркия маҳсулотларини Ўзбекистон маҳсулотларига алмаштирмоқда\n18:58 2014 йилда Эрон 2.2 млрд долларга мева ва сабзавот экспорт қилди\nСўров: ўзбекистонликлар пулни долларда эмас, сўмда жамғаришни маъқул кўришмоқда\nИ.Каримовга суиқасд уюштиришда айбланаётган Зокир Раҳимов Ўзбекистонга олиб келинди (видео)\nОлимлар тишни оқартиришнинг буткул янгича усулини ўйлаб топишди\nИбраҳимович: "АҚШга 10 йил олдин келганимда, бу ернинг президенти бўлган бўлардим"\nНеймар: "Буффон ва Тухель орқали янги мавсумдан умидлар катта"


19:10 / 14.02.2017\nPSA Peugeot Citroen гуруҳи ва Американинг General Motors концерни Opel компаниясининг француз ишлаб чиқарувчисига қўшилишига доир музокаралар олиб бормоқда. Reuters агентлиги шу ҳақида хабар берди.\nНашрнинг PSA Peugeot Citroen гуруҳидаги манбаси компанияда ҳамкорликнинг чуқурлашуви муҳокама қилинаётганини таъкидлаб, музокараларни тасдиқлади. Битим ҳақида яқин кунларда расман эълон қилиниши тахмин қилинмоқда.\n2012 йилнинг мартида General Motors концерни ва PSA Peugeot Citroen гуруҳи ҳамкорлик ҳақидаги битимни имзолашди. Авто ишлаб чиқарувчиларнинг режалари Европа бозоридаги позицияни яхшилаш учун гуруҳ ва концерннинг ҳамкорликдаги фаолиятини кўзда туганди. Гап Peugeot, Citroen ва Opel русумлари учун ҳамкорликдаги моделларни ишлаб чиқиш ҳақида борган.\nКомпанияларнинг ҳамкорликдаги моделларидан бири - Crossland X кроссовери. У Opel автомобиллар қаторида Meriva минвэни ўрнини эгаллади. Автомобиль PSA Peugeot Citroen платформасида қурилган. Кейинги авлод Peugeot 2008 ва Citroen C3 Picasso ҳам шу шассига асосланади.\nБу General Motors концерни Opel сотувини кўриб чиқаётган биринчи ҳолат эмас. 2009 йилда «Magna-Сбербанк» консорциуми немис авто ишлаб чиқарувчисини харид қилмоқчи бўлган, бироқ охир-оқибат GM активни сотмасликка қарор қилган.


Амир Темурнинг устози\n- Май 09, 2018\n(ҲАЗРАТ САЙИД АМИР КУЛОЛ)\nҲазрат Сайид Мир Кулол 1287 йилда Бухоро яқинидаги Сухор қишлоғида туғилган. Кулолчилик билан машғул бўлгани боис Шарқу Fарбда Амир Кулол номи билан танилган.\nНақл қилинишича, Ҳазрат Мир Кулолнинг оналари дер эканлар: Амир Кулол қорнимда эканлигида шубҳали луқма ютиб қўйсам, кўкрагим остида шу қадар қаттиқ оғриқ пайдо бўлардики, ҳатто ҳушимдан кетаёзардим. Кейин маълум бўлдики, бу ҳол покиза фарзандим баракотидан экан.\nҲазрат Сайид Мир Кулолнинг тариқатдаги пирлари Ҳазрат Муҳаммад Бобойи Самосий ҳисобланадилар.\n“Мақомати Амир Кулол”да ёзилишича, Ҳазрат Амир алаҳир раҳма асҳоблари билан Бухородаги жомеъ масжиди томон борардилар. Бир бойвачча йўл ёқасидаги даласида ғуломи билан бирга деҳқончилик қиларди, шунда ғуломи ўз хожасидан сўради: ”Бу ўтиб кетаётганлар кимлар?” Хожа деди: “Булар текинхўрлар, нарзхўрлардур!”. Бу гапдан каромат нури билан воқиф бўлган Амир Кулол муридларига дедилар: “Эй ёронлар, бизнинг Хожамиз Абдухолиқ Fиждувоний алайҳир раҳма айтган эдиларки, кимки дарвешларга ҳақорат назари билан қараса, то тузалмас касалликка чалинмаса, дунёдан ўтмас”.\nКўп ўтмай дарвешларни ҳақорат қилган Хожа ичига олов тушган каби жон талвасасига тушди, оғир ва тузалмас дардга йўлиқди ва жон таслим этди.\nЯна шуни айтиш лозимки, Соҳибқирон Темур Амир Кулолнинг дуолари шарофатидан улуғ зафарларга эришгани тарихдан маълум. Ул зотнинг васиятига кўра, Баҳоуддин Нақшбанд ва Ориф Деггаронийлар Сайид Мир Кулолни ювиб, кафанлаб қабрга қўйганлар. Ҳазрат Сайид Мир Кулол 1370 йилда 83 ёшда оламдан ўтган.\nНишон туман бош имом-хатиби.\nДругие материалы в этой категории: « Замсура ўқишдан олдин “Бисмиллоҳ”ни айтса намоз бузиладими?\tХотира чироғи ўчмайди »


Совет даври матбуоти | Страница 6 из 11 | www.ziyouz.uz\nБош саҳифа Матбуот Совет даври матбуоти (6)\nРубрика: Совет даври матбуоти\nҒафур Ғулом. Атоий эмас, Отойи (1959)\nЧоп этилган 17.12.2015 МуаллифZiyouz.uz\nГазетамизнинг шу йил 14 январь сонида ўзбек классик шоири Отойининг филология фанлари кандидати Эргаш Рустамов томонидан нашрга тайёрланган асарлари тўғрисида Ўзбекистонда хизмат кўрсатган кутубхоначи Ҳ. Акобирова ва филология фанлари кандидати М. Мирзаевнинг «Отойи эмас, Атоий» деган бир мактублари босилиб чиқди. давоми…\nЭркин Воҳидов. Юлдузлар қовушса… (1981)\nЧоп этилган 15.12.2015 МуаллифZiyouz.uz\n(«Дружба Народов» журналининг давра столида сўзлаган нутқдан) Дунёдаги ҳеч бир мамлакатда бизлардагидек кўп китоб таржима қилинмайди ва ҳеч бир бошқа адабиётда бизнинг адабиётдагича бадиий таржима масаласига катта эътибор берилмайди. Бу масалада симпозиумлар чақирилади, том-том китоблар нашр этилади, газета ва журнал давоми…\nАбдулла Орипов. Дантенинг безовта руҳи (1983)\nМен баъзи чет эл мамлакатларида аввал ҳам бир неча бор бўлганман. Лекин негадир сафар таассуротларимни қоғозга туширган эмас эдим. Навбатдаги Италия сафаримни эса ҳикоя қилгим келди. Бунинг сабаби, менинг Данте таржимони сифатида Италияга қизиқишимдандир, эҳтимол. Сафаримиздан мурод асосан Италиянинг Сицилия давоми…\nАдабиётчиларнинг бадиий таржима масалаларига бўлган қизиқишининг чеки йўқ (бунинг сабаблари равшан, деб ўйлайман). Матбуот саҳифаларида таржима масалаларига бағишланган диққатга сазовор ҳар бир чиқиш жонли мунозараларга сабаб бўлмоқда. Н. Чуковскийнинг ўтган йилнинг охирларида «Литературная газета»да чиққан «Унинчи санъат илоҳаси» деб аталган давоми…\nҒафур Ғулом. Бизнинг саломимиз (1958)\nЧоп этилган 10.12.2015 МуаллифZiyouz.uz\nТошкент Осиёнинг кўркли ўрнида Қадим тарихи бор, муаззам шаҳар. Ўз эрки, қудрати, жамоли билан Камолин оламга беролур хабар. Ўзбекистоннинг буюк пойтахти севикли Тошкент шу кеча-кундузда ер юзи халқларининг назари — диққатида турибди. Бу ердан тўрт қитъа: Осиё, Африка, Австралия, Европанинг давоми…\nЭркин Воҳидов. Мукаммаллик (1981)\nЧоп этилган 08.12.2015 МуаллифZiyouz.uz\nИнсон тафаккурининг бир ожизлиги бор. У оз вақт ичида юз берган улкан ҳадисотлар силсиласини дафъатан қабул қилолмайди. Тоғнинг улуғлигини тасаввур қилмоқ учун ундан узоқлашиш керак бўлганидек, буюк тарихий воқеаларнинг ҳайбатини ростмана ҳис этиш учун маълум вақт масофаси лозим бўлади. Ҳозиржавоблик давоми…\nАбдулла Орипов. Унутилмас дақиқалар (1983)\nОчиғи, мен устоз Ғафур Ғуломнинг шахсиятини у киши ҳақида хотира ёзгулик даражада яхши билмайман. Лекин кичик бир тафсилотни айтиб ўтмоқчиман, токи у дилимда қолиб кетмасин. 1965 йил баъзи ўртоқларнинг таклифи билан телевидение орқали бир шеъримни ўқидим. У “Юзма-юз” деб аталарди. давоми…\nАбдулла Қаҳҳор. Муҳаббат ва оила (1961)\nТурли редакцияларга, айрим ёзувчиларга ёшлардан оила ва муҳаббатга доир жуда кўп хат келади. Бу хатлар ёшларимизнинг оила масаласига ниҳоятда жиддий, жамиятимизнинг ҳаёт негизларидан бири деб қараганини кўрсатади. Бу масаланинг диққат марказига ўтиб қолганлигига сабаб ёш оилаларнинг кўп бузилиши эмас, балки давоми…\nҒафур Ғулом. Ёзувчилик маҳоратини тинмай такомиллаштириб боринг (1954)\nЧоп этилган 03.12.2015 МуаллифZiyouz.uz\nЎртоқлар! Биз бугун бу ерга Бутуниттифоқ совет ёзувчиларининг иккинчи съезди арафасида йиғилиб турибмиз. Биринчи съезддан ҳозиргача ўтган йигирма йилдан мўлроқ бир муддат ичида мамлакатимиз, мамлакатимиз халқлари ўз бошларидан бир бутун тарих деса бўлатурган муҳим воқеаларни кечирдилар. Улуғ Ватан урушигача осойишта давоми…\nЭркин Воҳидов. Қўшиқ умри пойидор (1980)\nЧоп этилган 01.12.2015 МуаллифZiyouz.uz\nҚадим замонлардан шеърият билан мусиқа бир онанинг икки эгиз фарзанди каби ўхшаш ва яқин, бир зарварақнинг икки саҳифаси каби туташ ва бир бутун бўлиб келган. Ҳали китобат санъати дунёга келмаган замонларда, одамлар харсанг тошга шакллар чизиб юрган пайтларда халқнинг дарди, давоми…\n6-саҳифа. Жами: 11Боши«234567891011»\nА. Қамчинбек. Мардикор (1928)\nАбдуқодир Ҳайитметов. «Хамса»нинг яратилиш жараёни (1985)\nАбдулла Қаҳҳор. «Тортиқ» (1940)\nАбдулла Қаҳҳор. «Ҳаёт қўшиғи» (1940)\nАбдулла Қаҳҳор. Абдулла Қодирий (1964)\nАбдулла Қаҳҳор. Арманистонда ўзбек адабиёти ҳафталиги (1963)\nАбдулла Қаҳҳор. Ашула тўғрисида (1962)\nАбдулла Қаҳҳор. Бадиий очерк тўғрисида (1940)\nАбдулла Қаҳҳор. Биринчи домлам (1952)\nАбдулла Қаҳҳор. Болалар адабиёти тўғрисида (1946)\nАбдулла Қаҳҳор. Гап арузда эмас (1946)\nАбдулла Қаҳҳор. Ёшлар билан суҳбат (1955)\nАбдулла Қаҳҳор. Ёшлар семинарида сўзланган нутқдан (1944)\nАбдулла Қаҳҳор. Замона ва адабиёт (1964)\nАбдулла Қаҳҳор. Ижодий фаоллик ва жасорат ҳақида (1962)\nАбдулла Қаҳҳор. Илҳом ва маҳорат самараси (1965)\nАбдулла Қаҳҳор. Поэзия — юксак санъатдир (1941)\nАбдулла Қаҳҳор. Санъат асарининг қаноти (1964)\nАбдулла Қаҳҳор. Талант — халқ мулки (1965)\nАбдулла Қаҳҳор. Талант (1956)\nАбдулла Қаҳҳор. Тўйлар муборак... (1963)\nАбдулла Қаҳҳор. Улуғ ҳинди (1964)\nАбдулла Қаҳҳор. Уят (1966)\nАбдулла Қаҳҳор. Ҳаёт ҳодисасидан бадиий тўқимага (1965)\nАбдулла Қаҳҳор. Ҳиндистон хотираларидан (1966)\nАбдулла Қаҳҳор. Ҳуснбузар (1961)\nАбдулла Қаҳҳор. Шакл ва мундарижа ҳақида (1963)\nАбдулла Қаҳҳор. Шижоат ҳақида (1963)\nАбдулла Матёқубов. Сўнгги кеча (1943)\nАбдулла Носиров. Асрлар яшаган ноёб китоблар (1983)\nАбдулла Орипов. Анингдек инсон бўл... (1985)\nАбдулла Орипов. Кўнгил калити (1980)\nАбдулла Орипов. Усмон Носир ҳақида сўз (1983)\nАбдулла Орипов. Эҳтиёж фарзанди (1977)\nАбдулла Орипов. Юзинчи маъно (1977)\nАнна Гагарина. Қалб хотираси (1986)\nВ.Песков, Б.Стрельников. Колумбнинг топгани (1975)\nҒафур Ғулом. Адабий оила (1965)\nҒафур Ғулом. Буюк устоз (1966)\nҒафур Ғулом. Икки Машраб (1959)\nҒафур Ғулом. Кулгичилик тўғрисида (1928)\nҒафур Ғулом. Қалбимга — қардошларимга (1962)\nҒафур Ғулом. Менинг ярим асрлик дўстим (1965)\nҒафур Ғулом. Муқимий мактублари (1941)\nҒафур Ғулом. Озарбайжон халқининг буюк шоири (1953)\nҒафур Ғулом. Суянгудай тоғларим бор (1965)\nҒафур Ғулом. Талант ва маҳорат (1962)\nҒафур Ғулом. Толстой ва ўзбек адабиёти (1960)\nҒафур Ғулом. Шоир айблайди (1949)\nДадахон Нурий. Шаҳар ўртасидаги бир туп оқ ўрик (1980)\nЗиёвиддин Акрамов, Рисқитилла Нуринбоев. Орол муаммолари (1979)\nЗиёвуддин Акрамов, Асом Рафиқов. Орол мадад сўрайди (1986)\nИлёс Фозилов. Ватандошлар билан мулоқот (1979)\nМиразиз Миртожиев. «Тошкент» сўзининг маъноси (1981)\nНосир Фозилов. Тилга эътибор - элга эътибор (1985)\nНурали Қобул. Нурота камалаги (Мармар воҳа) (1984)\nОдил Ёқубов. Абдулла Қодирийни ўқиганда (1969)\nОдил Ёқубов. Ўқитувчининг қадри (1984)\nОдил Ёқубов. Ўлмас сиймо\nОйбек. "Навоий" романини қандай ёздим\nПиримқул Қодиров. Тоғай Муроднинг туғма истеъдоди (1985)\nСаид Аҳмад. “Вақт“нинг туғилиши (1969)\nУйғун. Ҳамид Олимжоннинг сўнгги кунлари (1964)\nЎткир Ҳошимов. Нон ва иймон (1984)\nЎткир Ҳошимов. Ҳушёр бўлинг, одамлар! (1985)\nЎткир Ҳошимов. Шудрингли ўтлоқлар (1971)\nҲамид Зиёев. Девор қуршовидаги ҳаёт (1983)\nҲамид Олимжон. «Фарҳод ва Ширин» (1939)\nЭркин Воҳидов. «Юрак, сенсан менинг созим» (1982)\nЭркин Воҳидов. Адолат туйғуси (1986)\nЭркин Воҳидов. Аруз ҳақида (1972)\nЭркин Воҳидов. Афсоналар ўлкаси (1973)\nЭркин Воҳидов. Бизнинг одатлар (1970)\nЭркин Воҳидов. Гёте юрган йуллардан (1974)\nЭркин Воҳидов. Кўнгилдаги гаплар (1969)\nЭркин Воҳидов. Қарздорлик (1986)\nЭркин Воҳидов. Санъат ва тафаккур (1978)\nЭркин Воҳидов. Сергей Есенин (1980)\nЭркин Воҳидов. Устоз билан видолашув (1981)\nЭркин Воҳидов. Ҳаястон илҳоми (1968)\nЭркин Воҳидов. Чақмоқ умри (1982)\nЭркин Воҳидов. Шеър қадри (1982)\nЭркин Воҳидов. Юлдузлар қовушса... (1981)\nЭркин Воҳидов. Янги авлод овози (1980)


ЎзА - Нафосат гулшанига айланган кеча\n07.02.2018 16:49 Чоп этиш версияси\nНафосат гулшанига айланган кеча\nАлишер Навоий номидаги Ўзбекистон давлат академик катта театрида Алишер Навоий таваллудининг 577 йиллиги ҳамда Заҳириддин Муҳаммад Бобур таваллудининг 535 йиллиги муносабати билан назм ва наво кечаси бўлиб ўтди.\nЎзбекистон Республикаси Маданият вазирлиги томонидан ташкил этилган мазкур нафосат байрамига нуроний отахон ва онахонлар, шеърият, мусиқа мухлислари, маънавият тарғиботчилари, талаба-ёшлар таклиф этилди.\nМиллий меросимизни кўз қорачиғидек асраб-авайлаш, халқимиз, айниқса, ёш авлод маънавиятини юксалтириш, уларни буюк аждодларимизга муносиб инсонлар этиб камолга етказиш, китобхонлик маданиятини янада ривожлантириш борасидаги эзгу саъй-ҳаракатлар тобора кенг қулоч ёймоқда.\nАлишер Навоий ижоди ёшлар маънавиятини юксалтириш, уларда эзгулик, ватанпарварлик, юртга садоқат каби туйғуларни мустаҳкам қарор топтиришда алоҳида ўрин эгаллайди. Шоир ижоди, унда тараннум этилган инсонпарвар ғоялар асрлар оша бугунги кунда ҳам ўзининг долзарблигини йўқотмай келмоқда. Айни пайтда шоир ғазал ва рубоийлари мусиқийлиги, оҳангдорлиги, жозибаси, теран маъноси, юксак бадиияти билан дунё олимлари, мусиқашунослари, адабиётшуносларининг эътиборини ҳамон жалб этиб келмоқда.\nМумтоз адабиётимизнинг яна бир йирик намояндаси Бобур наинки беназир шоир, балки тарихчи, географ, давлат арбоби, истеъдодли саркарда сифатида жаҳонда ном қозонган. Бобур ғазаллари унинг нечоғли юксак тафаккур, гўзал қалб, айни дамда нозик дид соҳиби эканидан далолат беради. Ўзи туғилиб ўсган заминга, одамларга, борлиқ-табиатга чексиз меҳр ва эҳтиром, эзгуликка чорлов унинг ижодида устувор ўрин тутгани боис ёш авлод тарбиясида улкан аҳамият касб этади.\nКечада Навоий ва Бобур ғазаллари ва рубоийларидан намуналар ўқилди. Санъат усталари ва ижрочи ёшлар иштирокида мумтоз куй-қўшиқлар ижро этилди.


Соҳибқирон муборак Мусҳафни қаердан келтирган? (иккинчи мақола) | Azon.uz - Ахборот-таҳлилий портал\n2347 17:00 03.12.2019\nКатта ўлчовдаги Қуръон нусхасига мўлжалланган курси Улуғбек давридан то асримиз бошларигача Бибихоним масжиди ҳовлисида турган. Курси оқ мармардан ишланиб, баландлиги 2 газ ва 6 қарич, эни 2 газ ва ўн уч қарич, узунлиги 3 газ ва 3 қарич (тахминан 266 см)га тенг бўлган.\nУнинг уч қатордан иборат тўққиз оёғи бор эди. Суянчиғи қаноти ва баландлиги бир газдан ошган.\nмусҳаф Мақолалар Амир Темур\nТажвидли Мусҳафи шариф нашр қилинмоқда\n1048 13:05 16.06.2021\n2880 17:00 29.11.2019


«Иттифоқ» ва «Камалак» сардорлари учун ўқув-семинар ташкил этилдиHaqida.net\nHome Mahalliy «Иттифоқ» ва «Камалак» сардорлари учун ўқув-семинар ташкил этилди\n«Иттифоқ» ва «Камалак» сардорлари учун ўқув-семинар ташкил этилди\nТошкентдаги Инҳа университетида мамлакатимиздаги намунавий умумтаълим муассасалари бошланғич ташкилотлари «Иттифоқ» ва «Камалак» сардорлари учун ўқув-семинар ташкил этилди.\nЎзбекистон Республикаси Халқ таълими вазирлиги ва Ўзбекистон ёшлар иттифоқи ҳамкорлигида ташкил этилган тадбирда сўзга чиққанлар мамлакатимизда амалга оширилаётган ёшларга оид давлат сиёсати келажагимиз эгаларининг эзгу орзу-интилишларини рўёбга чиқариш, ғоя ва ташаббусларини ҳаётга татбиқ этишда муҳим аҳамият касб этаётганини таъкидлади.\nЎқув-семинар етакчиларнинг лидерлик, тренерлик, нотиқлик қобилиятини ривожлантириш, қолаверса, «Иттифоқ» ва «Камалак» сардорларининг ўзаро тажриба алмашиши учун қулай имконият яратади. Семинар «Жамоани шакллантириш ва жамоа билан ишлаш», «Лойиҳани тузиш ва бошқариш» ҳамда «Ижодий тафаккурни ривожлантириш» каби машғулотлар билан бошланди.\nМашғулотлар малакали мутахассислар томонидан олиб борилаётир. Унда жамоа ва ўқувчи-ёшлар билан ишлаш психологияси, танқидий тафаккурни ривожлантириш, ўзига бўлган ишончни орттириш, ёшларга ташкилот фаолияти ва унинг вазифалари, ҳудудларда ёшлар билан қандай ишлаш зарурлиги борасида батафсил маълумот берилмоқда.\nЎқув-семинар доирасида очиқ мулоқот бўлиб ўтди. Унда ёшлар тарбиясига салбий таъсир кўрсатаётган қатор омиллар, айниқса, имконияти чекланган болалар билан олиб борилаётган ишлар қониқарли эмаслиги, амалга оширилаётган лойиҳалар асосан фаол ёшлар иштироки билан чегараланиб қолаётгани танқид қилинди. Келгусида бу борадаги ишлар кўламини янада кенгайтириш учун ҳамкор вазирлик ва жамоат ташкилотлари билан самарали иш олиб бориш юзасидан фикр-мулоҳазалар билдирилди.\nТадбир иштирокчилари умумтаълим муассасаларида сардорлар кенгаши фаолиятини намунавий ташкил этиш бўйича пойтахтимизнинг Шайхонтоҳур туманидаги 324-умумтаълим мактабида амалга оширилаётган ишлар билан танишади. Шунингдек, маданий-маърифий тадбирлар ўтказиш, пойтахтимиздаги сайилгоҳ, театр, музей ва бошқа маданий масканларда бўлиш режалаштирилган.\nЖазони ижро этиш муассасалари фаолияти 6 йил ичида янада ривожлантирилади


Алимурод Тожиев. Нобелнинг ўн учинчи аёл соҳиби (Элис Мунро) - www.ziyouz.uz\nБош саҳифа Илм ва фанАдабиётАлимурод Тожиев. Нобелнинг ўн учинчи аёл соҳиби (Элис Мунро)\nЧоп этилган 29.01.2019 01.02.2021 МуаллифZiyouz.uz\nХалқаро Нобель мукофоти. 1900 йилдан бери ҳар октябрь ойининг биринчи ярмида бутун дунё нигоҳи бир нуқтага жам бўлади. Чунки шу кунларда халқаро Нобель мукофоти совриндорлари рўйхати эълон қилинади. Даставвал, мазкур мукофот кимларга насиб этиши, фан-техника, адабиёт ва тинчлик соҳасида қандай умумжаҳоний эътирофга арзигулик ишлар қилинганлиги йил давомида турли баҳсу мунозараларга сабаб бўлади. Бу борада ҳар ким ўзича фикр юритади: кимдир бу мукофот ҳақиқий эгасига берилади деса, кимдир бу мукофот анчайин нисбий, унинг остида қандайдир сиёсий кучларнинг ички манфаатлари ётади, дея мулоҳаза юритади.\nНобель мукофотига кўрсатилган номзодлар қўмита томонидан эллик йилгача қатъий сир тутилишига қарамасдан, турли нашр ва сайтлардаги адабий “фолбин”ларнинг башорати бўйича бу йил япон адиби Харуки Мураками, канадалик Элис Мунро ва белоруссиялик ёзувчи ва журналист Светлана Алексиевич мукофот учун асосий даъвогарлар эди.\nНима бўлганда ҳам, мукофот кимга насиб этмасин, бу борада турли фикрлар, баҳсу мунозаралар, танқидий қарашлар авж олган тақдирда ҳам ҳақиқат битта – Эзгулик, илму фан, адабиёт соҳаси ҳар йили ўз юлдузларини кашф этади, улар номини дунёга танитади, адабиёт ва илму фан ривожи йўлида қилинган қанчадан-қанча меҳнатлар самараси рўёбга чиқади.\nОдатдаги анъанага кўра, бу йил ҳам швед Академияси томонидан тақдирланганлар рўйхати эълон қилинди. Дунё адабиёти мухлислари олис Шимолий Америка қитъасидаги саксон икки йилдан буён ўз қалби, ўз дунёси, ўз руҳиятини таҳлил қилиб, ҳаёт ҳақиқатини излаб яшаётган бир ёзувчи аёлни шу баҳонада яна-да яқиндан таниди. Уни олдиндан таниганлар яна бир бор ёдга олди, адиба асарларини мунтазам ўқиб борувчи чинакам мухлислари эса шодликдан юраклари ёрилгудек бўлиб, миллат, аёл, адабиёт шаънини юксакларга кўтарган адиба номини қайта-қайта шарафлади.\nШундай қилиб, бу йилги адабиёт соҳасидаги мукофот канадалик ёзувчи Элис Энн Мунрога тақдим этилди.\nОлис Канаданинг Уингем даҳаси Онтарио шаҳрида фермер Роберт Эрик ва ўқитувчи Энн Кларк Лейдлоу оиласида қиз фарзанд дунёга келди. 1931 йил 10 июлда таваллуд топган мурғаккина чақалоққа Элис Мунро деб исм қўйишди. Ушбу хилқатнинг вақти келиб жаҳоний шов-шувларга сабаб бўладиган адиба бўлиб етишувини ким ҳам хаёлига келтирибди, дейсиз.\nБўлғуси ёзувчи ҳаётга жуда эрта кириб келди. 1950 йилда Ғарбий Онтариодаги Университетда таҳсил олаётган Элис Мунро ўша пайтда официанткалик орқасидан тирикчилик қиларди. Унинг “Булутлар мезони” номли илк ҳикояси шу йилларда ёзилди. Барибир ҳам Элис Мунрога ўқишни тугаллаб, диплом олиш бахти насиб этмади: у 1951 йили университетни ташлаб, Жеймс Манро исмли йигитга турмушга чиқди. Улар шу йили Ванкувер шаҳрига кетишади ва турмушлари давомида уч фарзанд кўришади. 1963 йили оила Виктория шаҳрига келади ва ёзувчи бу ерда “Манро китоблари” номли китоб дўконини ташкил этади.\nШу тариқа йиллар ўтиб борар, ёш Элис дўконда тинимсиз мутолаа орқали ўз адабий билимларини ошириб, шу билан бирга рўзғор ишларида эрига ёрдам берарди.\n1966 йили уларнинг тўртинчи фарзанди (фарзандларининг барчаси қизалоқлар эди) дунёга келди.\nАдибанинг ҳаёти бир текис кечмади. Турфа тақдирлар, ғаройиб характерлар, образлар, воқеалар, фожиалар акс этган китоблар ичида ҳаёт кечирган Элис асарларида гўзал ва бахтли ҳаётни тинимсиз тараннум этди-ю, аммо ўз ҳаётидан сира қониқмади.\n1972 йилда эри билан ажрашиб, яна Ғарбий Онтарио университети сари йўл олди. У ерда адиба маслаҳатчи вазифасида ишлай бошлади. Бу пайтда у аёл руҳияти, унинг қалбида кечаётган турли ҳолатларни моҳирона акс эттирган, Канада адабиётида ўзига хос ўринга эга ёзувчи сифатида танилиб бўлган эди. Унинг “Бахтли соялар рақси” номли ҳикоялар тўплами турли адабиётшунослар томонидан юқори баҳоланди ва Канаданинг генерал-губернатор мукофотига лойиқ деб топилди. Тўпламдан жой олган ҳикоялар адиба туғилиб ўсган кичкинагина шаҳарчадаги ижтимоий муҳит, унда ёзувчининг кўрган-кечирганлари, кундалик ҳаётимизда учрайдиган, аммо биз кўпда эътибор бермайдиган майда-чуйда воқеаларнинг инсон ҳаётига таъсири ҳақида эди, бундан ташқари, уруғларию, таниш-билишлари ҳаёти ҳақида ёзилган реалистик услубдаги биографик қайдлар ҳам унинг ижодий фаолиятининг бир қисмини ташкил этарди.\nЭлис Мунро 1976 йилда географ Жеральд Фремлинга турмушга чиқади.\n1978 йилда чоп этилган “Аслида, кимсан ўзи?” номли ҳикоялар тўплами унга оламшумул шуҳрат келтирди. Шу тўплам орқали у Шимолий Америка, Европа оламини забт этди. Шундан кейин адиба асарлари кетма-кет дунёнинг йигирмадан ортиқ тилига таржима қилинди.\nИнсон қалбини юксак пардаларда куйлаган адиба 1968, 1978, 1986 йилларда Канада миллий генерал-губернатор мукофоти, 1995 йилда Англиянинг У. Г. Смит номидаги адабий мукофоти, 2008 йилда АҚШнинг О. Генри мукофоти билан тақдирланди. Адиба 1979 йилдан 1982 йилгача Австралия, Хитой ва Скандинавияга қилган ижодий сафарларидан илҳомланиб, қатор эсселар ва хотиралар иншо қилдики, улар адиба ижод хазинасидан муносиб ўрин эгаллади. Мунронинг “Сизга бир гап айтмоқчиман”, “Ошкора сирлар”, “Нафрат, дўстлик, мулозамат, муҳаббат ва никоҳ”, “Қочқин” каби инсонлардаги турфа муносабатлар, характеру кайфиятлар, айниқса аёл руҳиятидаги мураккаб кечинмалар чуқур бадиий таҳлил қилинган тўпламлари унинг “канадаликларнинг Чехови” деб номланишига сабаб бўлди.\nАдиба асарлари турли мамлакатларда қайта-қайта чоп этилишидан ташқари, ҳикоялари сюжети асосида бир қанча киноасарлар ҳам яратилди. Унинг “Тоғ оралаб келаётган айиқ” номли ҳикояси асосида суратга олинган “Ундан олисда” фильми режиссёр Сарой Поллига ҳам, Элис Мунрога ҳам кутилмаган қувонч бахш этди. Ушбу кинокартина 2006 йил Оскар мукофотига сазовор бўлди. 2009 йилда эса адиба ижоди халқаро “Букер” мукофотига лойиқ топилди. Шу йили эълон қилинган “Бахтга тўла олам ” ва 2012 йил нашр этилган “Қадрли ҳаёт” ҳикоялар тўпламлари аёл психологияси, ички кечинмалари гўзал поэтик тилда ифодалангани билан ўқувчилар меҳрини қозонди. 2012 йилда “Қадрли ҳаёт” китоби тақдимоти маросимида мана шу тўплам ижодининг юксак чўққиси эканлиги, унда ҳаёт, дунё, инсон ва аёл ҳақидаги қарашлари, кўп йиллик ижодий изланишлари, изтиробларию фалсафий хулосалари жам бўлганини эътироф этган ҳолда бошқа асар ёзмаслигини эълон қилди.\nШвед академиясининг доимий котиби, профессор Петер Энглунд совриндор исми эълон қилингандан кейин: “У илдизи Чеховга бориб тақаладиган анъаналар руҳида ишлайди ҳамда ҳикоя жанрини юксак мақомга кўтарди” дея таъкидлаб, швед Академияси “Замонавий ҳикоялар устаси” сифатида адабиёт соҳаси бўйича ўн учинчи аёлни мазкур мукофот билан тақдирланганини қайд этади.\nАдиб ва таржимон, “Иностранная литература” журналининг бош муҳаррири, Мунро ҳикояларининг шу журналда эълон қилинган таржималари муаллифи Александр Ливергант Мунронинг Чехов билан қиёсланишини “кулгули” дея ҳисоблайди. Чунки унинг фикрича, “Мунро жуда қуйи даражадаги адиба, аммо унинг жиддий ғарбпараст ижодкор, яхши руҳшунос, аъло даражадаги услубшунос эканлигидан юз ўгириб бўлмайди”, дейди. Юқорида айтиб ўтилганидек, бу ҳам бир муносабат. Ўзини адабиёт дунёсига руҳан тааллуқли билган киши борки, муносабат билдиришга, танқидий фикр айтишга, кескин инкор қилишга ҳақли. Зеро, адабиётнинг майдони кенг, у курашлар, баҳслар, фикрлар, ғоялар майдонидир.\nАлимурод Тожиев тайёрлади.\nРукнларАдабиётТегларАлимурод Тожиев, Нобель мукофоти, Элис Мунро\n← Аввалги Аввалги Эрнест Хемингуэй. Қотиллар (ҳикоя)\nКейинги → Кейинги: Саудия Арабистонида Абдулла Қодирий ижоди бўйича илмий семинар ўтказилди


Жанубий Кореядан инсонпарварлик ёрдамининг яна бир партияси етиб келди\n29 октябр 2020, Тошкент вақти: 13:14\n“Uzbekistan Airways” компаниясининг Жанубий Корея пойтахти Сеулдан 10 май куни учган инсонпарварлик ёрдами ортилмиш чартер самолёти Тошкентга етиб келди. Учоқ бортида, “Дунё” ахборот агентлиги хабарига кўра, умумий қиймати 192 минг долларга яқин ёрдам юки бўлган.\nҚимматли юк таркибига автоматик бошқариладиган кўп функцияли тиббий каравотлар, антисептик ва дезинфекция воситалари, тиббий ниқоблар, инсон иммун тизимини мустаҳкамлашга хизмат қиладиган озуқавий қўшимчалар киритилгани қайд этилмоқда.\nИнсонпарварлик ёрдами Жанубий Кореянинг “BOMI Engineering”, “LH Corporation”, “Evergreen Motors”, “Infinity Co., Ltd.” компаниялари, Шинхан университети ҳамда ушбу мамлакатда вақтинча меҳнат фаолиятини олиб бораётган ватандошлар ва ўзбекистонлик талабалар томонидан тақдим этилган.\nАввалроқ Жанубий Корея Тошкентга умумий қиймати 1 миллион долларга тенг тиббий воситалар билан махсус учоқ йўллагани ҳақида хабар қилгандик.


МАҲМУД ОБИДОВ ЭНДИ ОРАМИЗДА ЙЎҚ… | BUXVSSB.UZ\n← COVID-19НИ УЙДА ДАВОЛАШ бўйича қўлланма ишлаб чиқилди\nЮртимиз бўйлаб карантиндан кейинги илк жамоат намози юқори кайфиятда адо этилди →\n* Қалби боладек беғубор эди\nЯхши инсонлар мевали дарахтга ўхшайдилар. Улар даврасида бўлган кишилар ўзлари учун бир олам маънавий завқ ва бир умрга татигулик сабоқ оладилар. Бундай кишиларни унутиш осон эмас. Сизни ҳатто, йиллар ва масофалар ажратиб турса-да, улар билан боғлиқ гўзал таассуротлар ҳамиша яқинлаштириб туради.\nБухоро вилоят ҳокимлиги соғлиқни сақлаш бошқармаси даволаш – профилактика ва тиббий статистикани ташкиллаштириш бўлими бош мутахассиси Маҳмуд Эргашевич Обидов ҳақида ҳам мана шундай сўзларни айтиш мумкин. Афсуски, шафқатсиз ўлим ким учундир шогирд, ким учундир устоз ва яна кўплар учун қадрдон дўст бўлган қалби дарё бу инсонни бугун орамиздан олиб кетди.\nВилоят соғлиқни сақлаш тизими доирасидаги барча тадбирларда Маҳмуд ака бош-қош бўларди. Ва албатта, ҳар қандай ишнинг устида биринчилардан бўлиб унинг ўзи туриб, ҳамкасбларига намуна кўрсатарди. Самимийлиги, ҳазил-мутойибага мойиллиги ва ҳар қандай шароитда ёнидагиларни қўллаб-қувватлашга тайёрлиги ҳамкасблари орасида обрў-эътиборини зиёда қилиб келган. Унинг даврасида бўлган, унинг оромижон суҳбатини олган ва яхшилик кўрган одам борки, бир юмуш билан бошқармага келганида ҳам, албатта, шу инсонни йўқламасдан кетмас эди.\nМ.Обидов 1953 йилнинг 21 январида Бухоро туманида таваллуд топган.\nЎрта мактабни аъло баҳоларга тамомлагач, 1976 йилда Ўрта Осиё медицина педиатрия институтига ўқишга кирди. Айнан болажонлиги, шўх табиати уни тиббиётнинг шу йўналишини танлашига туртки берган бўлса ажаб эмас. Таҳсилдан сўнг бўлғуси шифокор Бухоро вилоят болалар касалхонасига интернатурани ўташ учун келди. Бу ерда тажрибали ва ўз даврининг етук кадрлари бўлган устоз-шифокорлар қўл остида соҳанинг нозик сир-асрорларини ўрганди.\nКейинчалик қунт билан ўрганганлари фаолиятида асқотди. Ютуқлари устозлар ва раҳбарият назарига тушди. Шундан сўнг унинг раҳбарлик ва етакчилик қобилияти амалиётда ўзини намоён эта бошлади. Бухоро туман марказий касалхонасида болалар поликлиникаси мудири, касалхона бош педиатри, бош врач ўринбосари ҳамда (1997-2000 йиллар) касалхона бош врачи лавозимларида самарали меҳнат қилди. У раҳбарлик қилган кезлар туман тиббиёти анча ривожланди. Соҳанинг қатор йўналишлари ислоҳ қилинди. Кадрлар тайёрлаш тизимига алоҳида эътибор қаратилди. Бугун Бухоро туман тиббиёт бирлашмаси тасарруфида меҳнат қилаётган кўплаб тажрибали шифокорлар уни ўзларига устоз деб биладилар.\nМаҳмуд Эргашевичнинг қуйи бўғиндаги тажрибаси вилоят марказига кўчди. Дастлаб вилоят ҳокимлиги соғлиқни сақлаш бошқармаси ташкилий-услубий маркази бошлиғи, Саломатлик ва тиббий статистика институти Бухоро филиали тиббий статистика бўлим мудири лавозимларида хизмат қилди. 2019 йилдан бошлаб Бошқарманинг даволаш – профилактика ёрдами ва тиббий статистикани ташкиллаштириш бўлимида бош мутахассис сифатида фаолият юритиб келаётган эди.\nЎлим ҳақ. У кўплар учун қадрли бўлган инсон – Маҳмуд Обидовни 67 ёшида орамиздан олиб кетди. Бунга унинг олис-олислардаги дўстларининг ишонмаганликлари ҳам бор гап. Аммо, кўҳна дунёнинг иши шу: келмоқликнинг бир кун кетмоқлиги бор!\nБиз Маҳмуд Эргашевич Обидовнинг оила аъзоларига ва яқинларига шундай мусибатли кунларда Аллоҳдан сабр-бардош тилаган ҳолда ўз ҳамдардлигимизни билдириб қоламиз. Инна лиллаҳи ва инна илайҳи рожиъун.\nЖойингиз жаннатда бўлсин, Маҳмуд ака!


3. Тезкор: Трамп ва Путин яқин ҳамкор!\n4. Россия ва АҚШ яқин дўстга айланди! Қойил сенга Трамп!\n5. Тезкор хабар: Трампнинг инагурация маросимида Ўзбекистон номидан Бахтиёр Ғуломов қатнашмоқда!\n7. Қирғиз депутатлари Қуръон билан қасам ичишдан қочишди\nСайловдан аввал қишлоқ аҳолиси Қуръони Каримни олиб келган ҳолда, унинг олдида депутатлардан ҳалол бўлишга қасам ичишларини талаб қилишди.\n8. Германиянинг янги ташқи ишлар вазирига Ўзбекистондан табрик\n2016 йил 14 ноябрида “Германия христиан-демократлар иттифоқи” партияси Штайнмайерни мамлакат президентлигига номзод сифатида олға сурганди. У 2017 йил 12 февралда ўтказиладиган сайловда иштирок этиши муносабати билан лавозимидан озод этилди.\n9. Ўзбекистон парламенти депутати Илҳом Абдуллаев Туркманистондаги сайлов жараёнида ҳайратда қолди!\n10. Бердимуҳамедов 97,69 фоиз овоз олди, қолган саккиз номзод 2,31%ни бўлишиб олишади!\nМамлакат Марказий сайлов комиссияси дастлабки маълумотларни элон қилди. Унга биноан, сайловда иштирок этган 3,22 миллион фуқароларнинг 3,07 миллиони Бердимуҳамедовга овоз берган.\n11. Меркелми ёки Шульц?\n12. Атамбаев, хайр! Сооронбай Жээнбеков – Қирғизистоннинг янги президенти!\nЎзбекистон Президенти Мирзиёев Сооронбай Жээнбековни Қирғизистон Республикаси президенти лавозимига сайлангани билан табриклаб, мактуб йўллади.\n13. Буюк Туркиянинг Буюк Президенти: Халқ сайловда Эрдоғанга ўзининг тўла ишончини баён этди


Ўта хавфли: банан билан нимани еб бўлмайди? | Агро-Олам.Uz\nБош саҳифа Фойдали Ўта хавфли: банан билан нимани еб бўлмайди?\nЎта хавфли: банан билан нимани еб бўлмайди?\nТаркибида кўплаб фойдали моддалар бўлган банан жуда қимматли озуқа ҳисобланади. Шунга қарамасдан, ушбу микроэлементларни айрим озиқ овқат маҳсулотлари билан қўшилиши организмга жиддий зиён етказаркан.\nМасалан, бананни Хитойнинг Шинжон-Уйғур вилоятида етиштириладиган дунёга машҳур Хами қовуни билан бирга истеъмол қилиб бўлмайди. Бундай ҳолатда қон таркибида калий иони миқдори меъёридан ортиб кетади. Натижада юрак мушаклари кучсизланади, жигар фаолияти сустлашади, бўғинларга шикаст етади ва юрак уриши қисқаради.\n«Бу организмга жиддий салбий таъсир кўрсатади, айрим ҳолларда ўлимга олиб келиши ҳам мумкин», — дейди тадқиқот муаллифлари.\nКимда талоқ ва ошқозон фаолияти меъёри бузилган бўлса, яхшиси банан билан қатиқ ёки сузмани аралаштирмагани маъқул. Акс ҳолда қоринда оғриқ туриши, диарея безовта қилиши ва ошқозон-ичак тизимида муаммолар пайдо бўлиши тайин.\nБанан ва ширин картошкани бир вақтда тановул қилиш ҳам яхшиликка олиб келмас экан. Бу сунъий егулик таркибида бисёр целлюлоза ҳазм жараёнини сезиларли равишда қийинлаштиради. Натижа – қоринда дам ҳосил бўлади.\n«Ушбу маҳсулотлар бирга истеъмол қилинганда озуқа узоқ муддат ошқозон-ичак тизимида ушланиб қолади. Оқибатда кислота рефлюкси ва бошқа ноқулай белгилар юзага чиқади, баъзи ҳолларда сурункали сархушлик келиб чиқиши ҳам мумкин», — деб ёзади Хитой портали.\nАгар, юқорида санаб ўтилган озиқ-овқат маҳсулотларини банан билан қўшиб ейишни жудаям хоҳласангиз, ҳеч бўлмаганда 30 дақиқалик оралиқ вақтга риоя қилишингиз керак.\nТадқиқот муаллифлари қайд этишича, оч қоринга банан истеъмол қилиш ярамайди, шунингдек ушбу мевани хом ҳолда ейишдан ҳам сақланиш лозим. Бананларни совутгичда асраш тавсия этилмайди.\n«Совутгичдаги паст даража меванинг пўстлоғи қорайишига, ички танаси юмшаб қолишига олиб келади. Натижада банан таъмини ва фойдали, қимматли хусусиятларини йўқотади», — дея эслатиб ўтилади ҳисоботда.\nИнсон саломатлиги учун эчки сути фойдаси


ЎзА - Италиялик хонанда Бухорода клип олди\n11.09.2018 14:40 Чоп этиш версияси\nИталиялик хонанда Бухорода клип олди\nБугунги кунда реклама роликлари орқали, аудитория диққатини жалб қилиш тобора қийинлашиб бормоқда. Янгиликка интилувчан инсон табиатини қайсидир хабарга қизиқтириш осон эмас.\nШу жумладан, туризм соҳасида ҳам Ўзбекистоннинг бир-биридан гўзал вилоятларини бор жозибаси билан хориж аудиториясига тақдим этишда ҳам янгича йўналишларни излашга тўғри келмоқда. Айнан шунинг учун ҳам “Кўк чой” вокал чолғу ансамбли Италиялик хонанда Даниел Пистолоззи билан ҳамкорликда “Муҳаббат ила Бухоро” (Bukhara with love) номли қўшиқ ишлаб, унга Бухорода клип ишладилар.\nҚўшиқ икки рус ва итальян тилларида куйланган бўлиб, клипда Бухоро ўзгача жозиба билан намоён қилинади. Клип“Ўзбектуризм”, “Ўзбекистон темир йўллари” ҳомийлигида Тўдакўл кўлида суратга олинган. Клип Франция ва Италия давлатларида 100 кишилик аудиторияга намойиш этилди. Клип томошасидан сўнг 80 нафар киши Бухорога саёҳат қилишга катта қизиқиш билдирган, 60 киши эса ер юзида шундай гўзал табиатли шаҳар борлигини энди билганини айтган.\n“Бугунги кунда рекламалар билан одамларни жалб этиш урфдан қолди. Ҳозирда ёшларни Ўзбекистонга саёҳат қилишга жалб этиш учун “Ютуб“га видеолар жойлаш ва уларнинг севимли хонандалари клипларидан фойдаланиш керак. Биз суратга олган клип айнан ёшларбоп ва уни қўл телефони орқали ҳам осонгина томоша қилиш ва бўлишиш мумкин. Яна биз клипда Бухорони одамларга ҳис қилиш даражасида етказа олдик деб ўйлайман. Ундан Бухоронинг сирлилиги ва эртакнамо гўзаллиги бор-буди билан намоён бўлади”, дейди клип режиссёри Жасур Шаметов.


Lotinchada 11 октябр 2021, 20:49 Жаҳон\nAлександр Шалленберг Австриянинг янги канцлери бўлди\nAвстрия собиқ ташқи ишлар вазири Aлександр Шалленберг душанба куни федерал канцлер — Aвстрия ҳукумати раҳбари сифатида қасамёд келтирди. Маросимда Aвстрия президенти Александр Ван дер Беллен қатнашган, деб ёзади Интерфакс.\nТАССнинг ёзишича, Шалленберг 1969 йил 20 июнда Бернда (Швейцария) австриялик дипломат Волфганг Шалленберг оиласида туғилган. У Ҳиндистон, Испания ва Францияда вояга етган — у ерда отасининг хизмат сафарлари бўлиб ўтган. Маълумоти бўйича адвокат, Вена ва Париж университетларида ўқиган. 1997 йилдан буён Aвстрия ТИВда ишлаб келмоқда.\nAввалроқ, Aвстрия собиқ канцлери Себастьян Курц коррупцияга қарши терговда айбланувчи экани маълум бўлгач, истеъфога чиқиш қарорини эълон қилган эди. Курцнинг айтишича, у ноқонуний ҳеч нарса қилмаган. Шу билан бирга, сиёсатчи Австрия халқ партияси (АХП) етакчиси бўлиб қолади ва Миллий Кенгашдаги (парламент қуйи палатаси) ўз фракциясини бошқаради. Aвстрияда ҳокимиятдаги коалицияга Курцнинг АХП ва «Яшиллар» партиялари киради. Aйнан «Яшиллар» жума куни АХПдан Aвстрияда тергов қилинаётган коррупция ишига алоқадор бўлмаган шахсни канцлер лавозимига тайинлашни талаб қилди, дея маълум қилди Интерфакс.\nФото: Россия ФВВ/ТАСС\n10 октябрь куни Татаристоннинг ДОСAAФ учиш клубининг L-410 самолёти республиканинг Мензелинск тумани яқинида қулаб тушди. Ҳаммаси бўлиб, бортда 20 парашютчи ва иккита экипаж аъзоси бўлган. 16 киши ҳалок бўлди.\nТирик қолган олти кишининг аҳволи оғир, деб хабар берди Интерфакс республика соғлиқни сақлаш вазири Марат Содиқовга таяниб. Унинг сўзларига кўра, уларда оёқ-қўллар, қовурғалар, ўмров суяклари, умуртқа поғоналарининг синиши ҳолатлари қайд этилган. Содиқовнинг фикрича, улар самолётнинг орқа қисмида ўтиргани туфайли омон қолган.\nТатаристон ҳукумати жабрланганларга олинган жароҳатларнинг оғирлигига қараб 100 мингдан 400 минг рублгача компенсация тўлашга қарор қилди. Қурбонларнинг оилаларига ҳар бирига бир млн рублдан берилади.\nБоливиянинг Пандо департаментида Cessna C-206 самолётининг қулаши оқибатида олти киши ҳалок бўлди. Ҳалокат 10 октябрь эрталаб соат 8:50ларда содир бўлди. Бу ҳақда мамлакат президенти Луис Арсе ўзининг Twitter’даги саҳифасида ёзди.\nUnitel’нинг хабар беришича, бортда иккита ҳарбий хизматчи ва Соғлиқни сақлаш вазирлигининг тўрт ходими бўлган. Ҳалокат сабаблари махсус комиссия томонидан ўрганилмоқда.\nКим Чен Ин расмийларни КХДР аҳолисининг яшаш шароитларини яхшилашга чақирди\nКХДР ҳукумати фуқароларнинг яшаш шароитларини яхшилашни устувор вазифаларидан бирига айлантириши керак. Бу ҳақда мамлакат раҳбари Ким Чен Ин ҳукмрон Корея ишчилар партияси (КИП) ташкил этилганининг 76 йиллигига бағишланган нутқида айтди, деб хабар берди ТАСС.\nОдамлар мамлакатда социалистик қурилишни аниқлайди, деган Ким Чен Ин барча даражадаги раҳбарларни «уларга Худога каби хизмат қилишга» чақирди. У, шунингдек, партия амалдорлари «уларнинг ҳаракатлари одамларнинг манфаатларини бузадими ёки йўқ, уларга ноқулайлик туғдирадими ёки йўқ — шуни ҳар доим инобатга олиш кераклигини» эслатди. КХДР раҳбари партия январдаги қурултойда белгиланган миллий иқтисодиётни ривожлантиришнинг беш йиллик режасини самарали тарғиб этишга қатъий қарор қилганини таъкидлаб, фуқароларни озиқ-овқат ва уй-жой билан таъминлаш муаммоларини тезкорлик билан ҳал қилишга чақирди. Бундан ташқари, у ўз нутқида сўнгги ўн йил ичида партия қурилишининг асосий босқичлари ҳақида гапирди.\nТаъкидланишича, 2011 йилдан буён Ким Чен Ин илк бор КИП ташкил топилган куни муносабати билан маъруза қилди. Тадбир ҳарбий парад ва бошқа куч намойишисиз бўлиб ўтди.\nБутун Ливан бир кун давомида электр таъминотидан узилди\nЛиванда иккита йирик электр станцияси — «Aл-Заҳрани» ва «Дейр Aммар» фаолиятлари тўхтатилгани сабабли, бутун мамлакат деярли 24 соатга электр таъминотидан узилди, деб хабар берди BBC. Маълум бўлишича, узилиш бир неча кунга чўзилиши мумкин эди. Мамлакат энергетика ва сув ресурслари вазири Валид Файяднинг айтишича, Ливан Марказий банки электр станциялари учун ёқилғи сотиб олиш мақсадида 100 млн доллар кредит ажратган.\nЎтган бир ярим йил ичида мамлакат иқтисодий инқироз ва ёқилғи тақчиллигига дуч келди. Бу аҳоли турмуш даражасининг пасайишига, валютанинг қулашига ва ҳукуматга қарши намойишларга олиб келди. Ёқилғи тақчиллигига валютанинг етишмаслиги сабаб бўлган, деб таъкидлади нашр.\nBBC’нинг ёзишича, Ливанда электр таъминотидаги узилишлар муаммолар олдин ҳам бўлган. Кўпинча аҳоли кунига атиги икки соат электр энергиясига улана оларди. Бироқ ҳали бундай йирик узилишлар кузатилмаганди.\nДушанба куни Ливаннинг Заҳроний ҳудудидаги нефть мажмуасида кучли ёнғин содир бўлди. Ҳозирда ёнғин бартараф этилди, деб ёзмоқда AP. Мамлакат энергетика ва сув ресурслари вазирининг айтишича, ёнғин бензиннинг бир резервуардан иккинчисига қуйилиши пайтида бошланган. Унинг сўзларига кўра, уч соатдан кўпроқ давом этган ёнғин пайтида деярли 250 минг литр бензин ёниб кетган. Қайд этишича, воқеа оқибатида ҳеч ким жабрланмаган.\nИқтисодиёт бўйича 2021 йилги Нобель мукофоти америкалик иқтисодчиларга топширилди. Дэвид Кард «меҳнат иқтисодиётини ўрганишга», Жошуа Энгрист ва Гуидо Имбенс «сабаб-оқибат муносабатларини таҳлил қилишга» ҳисса қўшганликлари учун эътироф этилди.


Тез кунда Илҳом Фармоновдан “Қизил шапкача” » PopCorn.uz - Шоу Бизнес олами хақиқати\nТез кунда Илҳом Фармоновдан “Қизил шапкача”\nСана: 03.10.2014 1276\nАсосан миллий эстрада йўналишида ижод қилувчи хушовоз хонанда Илҳом Фармонов репертуарига ранг-баранглик киритиш ниятида бироз енгил, қувноқ кайфиятдаги қўшиқлар ҳам куйлаганди. Аммо, хонанданинг ижросида бир тарона борки, унинг номи ҳам ажойиб “Қизил шапкача”.\nБу қўшиқни ижодкор жиддийликдан бироз чекиниб, ҳазиломуз тарзда яратган, десак ҳам бўлади. “Қизил шапкача”ни мухлислар илк бор хонанданинг шу йилги катта яккахон концерт дастурида тинглашга мушарраф бўлишган.\nБу қўшиқни илк бор ижро этганимда жуда яхши кутиб олишган. Тўғри, бироз ҳазилга йўйилган қўшиқ, лекин доим ҳам жиддий қўшиқлар билан чиқиш қилаверсак томошабинни зериктириб қўйишимиз мумкин. Бу таронани тинглаган мухлисларим унга клип яратишимни сўрашди ва биз бу таклифни инобатга олдик.\n“Қизил шапкача” қўшиғининг сўзи ва мусиқаси Фазлиддин Раҳмонов бўлиб, аранжировкани Бахтиёр Қурбонов бажарган.\nКлипни эса Санжар Маткаримов, Мансур Васати ва Нозим Жумаев ҳамкорликда тасвирга олишмоқда. Тез кунда тайёр клипни сайтимиз орқали томоша қиласиз. Ҳозирча тасвирга олиш жараёнларидан фото лавҳалар.\n\_'\_'Куйла ёшлигим\_'\_' лойиҳасида саралаб олинган истеъдодли ёшлар тез кунда эълон қилинади\nSADI 03 10 2014 10:16\nIYe IYE IYE BU iLHOM FARMONOVKU..\nШахло 03 10 2014 10:16\nКушик жуда бачкана\nСаломат 03 10 2014 11:24\nБунака кушииклар Илхом Фармоновгв хич хам ярашмайди\nJOJO 03 10 2014 12:27\nKlip ertak sifat bolsa koproq mos tushsa kerak deb oylayman\nOlima 03 10 2014 12:28\nIlhom Farmonovga omad\nСади 03 10 2014 12:29\nКушик менга ёкти клип хам ёкади деган умитдаман\nSeVaR 03 11 2014 17:23\nZo`r chiqibti Ilxom Farmonovga omad!


С начала работы biznes-daily.uz 11 858 807\nГлавная "БИРЖА" Қайси соҳада лицензия ва рухсатнома шарт эмас?\nУларда жами 983 та тадбиркорлик субъекти иштирок этиб, фаолиятнинг айрим турлари бўйича лицензия ва рухсатномаларни қисқартириш ёки уларни бошқа алтернатив шаклларга ўтказиш, бу борадаги мавжуд тўсиқ ва муаммоларни бартараф этиш бўйича 77 та таклиф билдирилди. Лицензия ва рухсатномаларни олиш борасида сўнгги йилларда кўрилаётган чоралар натижасида кузатилаётган ижобий ўзгаришлар эътироф этилиши баробарида айрим муаммо ва тўсиқлар ҳанузгача мавжуд эканлиги, уларни бартараф этиш мақсадида муайян таклифлар ўртага ташланди. Чунончи, фаолиятда ҳар хил қийинчиликларни туғдираётганлиги, жамият ва фуқаролар манфаатларига бирон-бир зиён етказмаётганлиги, рақобатни чеклашга, яъни маълум бир соҳаларга тадбиркорларнинг кенгроқ жалб этилишига тўсиқ бўлаётганлиги, ваколатли органлар томонидан ортиқча назоратга сабаб бўлаётганлиги туфайли қуйидаги лицензия ва рухсатномаларни бекор қилиш, айримларини бирлаштириш ёки талабларини соддалаштириш шулар жумласидандир.\nБиринчидан, қуйидаги лицензия ва рухсатномаларни бекор қилиш:\nпиво маҳсулотларини ишлаб чиқариш учун лицензия;\nалкоголь маҳсулотларини умумий овқатланиш корхоналарида сотишга бериладиган рухсатнома;\nқимматли қоғозлар бланкаларини ишлаб чиқариш ва лотерея ўйинлари ўтказиш фаолиятидаги лицензиялар;\nўзи ишлаб чиқарган маҳсулотларни ишлаб чиқарувчи томонидан ташишда лицензиялар;\nтранспорт воситалари учун лицензия карточкалари;\nветеринария соҳасида лаборатория-диагностика ишларини амалга оширишга лицензиялар;\nкўприкларни таъмирлаш соҳаси учун лицензиялар;\nхалқаро тармоқларга хизматлар кўрсатиш фаолияти “Ўзбектелеком” АЖ орқали амалга оширилганлиги сабабли, ушбу йўналишдаги лицензиялар;\nбаҳолаш соҳасидаги лицензиялар (бизнесни баҳолаш ҳуқуқи учун лицензия ва интеллектуал мулк объектларини баҳолаш учун бериладиган лицензиялар бундан мустасно);\nқурилиш соҳасида лицензияни бекор қилиб, унинг талабларини тендер талаблари сифатида белгилаш. Қурилиш ташкилотларини тоифаларга бўлган ҳолда, тендерга жалб қилиш.\nИккинчидан, қуйидаги лицензия ва рухсатномалар талабларини соддалаштириш ёки бекор қилиш:\nалкоголь маҳсулотларини сотишда ҳар йил тўланиши лозим бўлган йиғимларни бекор қилиш;\nфонд биржалари ва ломбардлар фаолиятидаги лицензия бериш жараёни ҳамда талабларини соддалаштириш;\nтуризм соҳасидаги лицензияларни сақлаб қолиш, бироқ ушбу соҳадаги сертификатни олишнинг ихтиёрийлигини белгилаш;\nтуризм соҳасидаги лицензия ва рухсатномалар учун давлат божларини камайтириш;\nтиббий фаолиятни амалга оширишда қўйиладиган талабларни (хоналар сони ва уларни тақсимлаш, уларнинг ҳажмларига боғлиқ бўлган талабларни) соддалаштириш;\nдори воситаларини улгуржи сотишдаги талаблардан бири бўлган сотувчига қўйиладиган малакавий талабларни, шунингдек ҳар бир дорихона ходимида сертификатнинг мавжуд бўлиши талабини бекор қилиш;\nветеринария препаратлари, доривор воситалари, озуқа қўшимчалари, биологик препаратлар ва зоогигиена воситаларини ишлаб чиқариш учун лицензияларни сақлаб қолган ҳолда, унинг талабларини соддалаштириш;\nтелекоммуникация соҳасидаги лицензиянинг йиллик тўловлар билан боғлиқ талабларини соддалаштириш, яъни йиллик тўловлар миқдорини камайтириш;\nчетдан олиб келинадиган бир турдаги радиоэлектрон ва юқори частотали техника воситалари учун битта рухсатномани чекланмаган муддатга бериш;\nбаҳолаш ва риэлторлик соҳаларидаги малака сертификатларини ушбу соҳадаги нодавлат ташкилотлар (ассоциация ёки палаталар) томонидан чекланмаган муддатларга бериш амалиётини жорий қилиш;\nбаҳолаш соҳасидаги лицензиялар билан бирга қуйидаги талабларни ҳам бекор қилиш:\nустав фондига қўйилган талаблар;\nходимларнинг ҳар 3 йилда малака ошириши лозимлиги талаби;\nаукционларни ўтказишни (кўчмас мулк ва уларга бўлган ҳуқуқларнинг савдосини ташкил этиш) риэлторларга тўлиқ бериш;\nриэлторлик соҳасидаги лицензиялар билан бирга қуйидаги талабларни ҳам бекор қилиш:\nриэлторлик ташкилоти раҳбари лавозимига фақат риэлторнинг малака сертификатига эга бўлган ходимни тайинлаш;\nустав капиталига эга бўлиш кераклиги талаби;\nУчинчидан, қуйидаги лицензия ва рухсатномаларни бирлаштириш:\nтранспорт соҳасидаги лицензияларни икки катта гуруҳга ажратиш, яъни мамалакат ҳудудидаги ташишлар ва халқаро ташишлар. Мазкур гуруҳларни эса, юк ва йўловчи ташиш бўйича тоифаларга бўлиш (фақат халқаро ташишлар учунгина лицензияларни сақлаб қолиш);\nрадиоэлектрон воситалар ва юқори частотали қурилмаларни сотиб олиш (бериш), лойиҳалаштириш ва қуриш (ўрнатиш)га рухсатномаларни радиоэлектрон воситалар ва юқори частотали қурилмалардан фойдаланиш учун бериладиган рухсатномалар билан бирлаштириш;\nтелекоммуникация соҳасидаги маҳаллий ва шаҳарлараро тармоқларга хизматлар кўрсатиш фаолиятлари учун лицензияларни бирлаштириш.\nБундан ташқари, айрим лицензия ва рухсатномалар тадбиркорлар устидан ортиқча назоратни амалга ошириш ва коррупция мақсадида жорий этилган. Бундай фаолиятларнинг устидан назоратни сақлаб қолиш мақсадга мувофиқдир. Лекин, назоратни олиб бориш учун ваколатли органни хабардор қилиш етарли эканлигини инобатга олган ҳолда, бир қатор лицензия ва рухсатномалар ўрнига хабардор қилиш каби алтернатив усулларга ўтиш таклифлари билдирилди.\nДавлат намунасидаги ҳужжат бермайдиган нодавлат таълим муассасалари (тил ўргатиш, малака ошириш, қайта тайёрлаш курслари кабилар) учун лицензияларни бекор қилиш ва ушбу фаолиятни ваколатли органни хабардор қилган ҳолда амалга ошириш, алкоголь маҳсулотларини сотишга лицензия ва рухсатномаларни бекор қилиб, уни ваколатли органни хабардор қилиш тартибига ўтказиш, йўловчиларни енгил машиналарда ташиш фаолиятини ваколатли органни хабардор қилган ҳолда амалга ошириш, тиббий фаолиятни амалга ошириш бўйича лицензияни ваколатли органни хабардор қилиш тартибига ўтказган ҳолда, бекор қилиш, дори воситаларининг чакана ва улгуржи савдоларини амалга ошириш учун лицензияларни бекор қилиш ва уни ваколатли органни хабардор қилиш тартибига ўтказиш, риэлторлик фаолиятида лицензияни бекор қилган ҳолда, бу соҳадаги йўналишларни алтернатив усуллар билан тартибга солиш шулар жумласидандир.\nШунингдек, лицензия ва рухсатномалар олиш жараёнидаги тўсиқ ва муаммоларни бартараф этиш, уларни бериш тартибларини янада соддалаштириш, бу соҳада давлат ҳамда жамоатчилик назоратини шакллантириш ва олиб бориш ҳамда тадбиркорликни ривожлантиришга тўсиқ бўлаётган бошқа талабларни бартараф этиш мақсадида ҳам қўшимча таклифлар илгари сурилмоқда.\nУлар қаторидан дори воситаларини сотиш бўйича ўз фаолиятини янгидан бошлаган тадбиркорлар учун уни сотиш талабларини ваколатли ва назорат қилувчи органлар томонидан тушунтириш ишлари олиб борилишини йўлга қўйиш, тадбиркорлик соҳасида монополиянинг олдини олиш мақсадида давлат органлари томонидан тадбиркорлик фаолиятини амалга оширувчи давлат ташкилотларини ташкил этишга йўл қўймаслик (“E-ijro” аукцион каби), лицензия ва рухсатномалар бериш бўйича алоҳида ваколатли органни ташкил этиш, шунингдек, лицензия ва рухсатномалар бериш устидан Савдо-саноат палатаси томонидан жамоатчилик назорати амалга оширилишини йўлга қўйиш кабилар ўрин олган. Шу билан бирга лицензия ва рухсатномалар бериш юзасидан ягона реестрни (базани) ташкил этиш, мазкур база бўйича давлат назоратини Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил ҳамда жамоатчилик назоратини Савдо-саноат палатасига юклатиш, лицензия бериш талабларини бузган масъул ташкилот раҳбарлари жавобгарлигини кучайтириш, ушбу соҳадаги ходимлар малакасини ошириш ҳамда уларни махсус аттестациядан ўтказиш, лицензия беришда муддатларни бузганлик ҳамда асоссиз рад этиб, сансалорликка йўл қўйилганлик ҳолатларини таъмагирлик сифатида баҳолаш, айрим фаолият турларидаги лицензия ва рухсатномалар ушбу соҳага янги тадбиркорлик субъектлари кириб келишига тўсиқ бўлаётганлигини ва умуман олганда рақобат муҳитига салбий таъсир кўрсатаётганлигини инобатга олиш каби таклифлар алоҳида урғуланган.\nСавдо-саноат палатаси Қонунчилик ҳужжатларининг\nбошқармаси бош юрисконсульти.


ОДАМИЙЛИКНИ ЙЎҚОТМАЙЛИК, АЗИЗЛАР! » MUZAFFAR.UZ\nОДАМИЙЛИКНИ ЙЎҚОТМАЙЛИК, АЗИЗЛАР!\nЮнусобод бозорида кечаги тўполондан асар йўқ. Нархлар ҳам меъёрда. Назорат ўрнатилгани учунми, сотувчилар инсоф билан савдо қилишяпти.\n- Тўрт қоп " Олтин дон", ўнта уч литрли " Олейна" беринг.\n- Тўй борми хола?\nУн, ёғ учун катмон очган семизгина хотин шарақлаб кулиб илжайди:\n- Юртга келган балоям -тўйку укагинам...\nУнинг қўли, бўйни ва қулоғидаги тиллаларига хомуш қараб, бир литр ёғ, икки килоли қадоқланган ун харид қилган ориққина жувон синиқ жилмайди.\n- Нега кўпроқ шакар ололмаслигим керак? Қаерда ёзган сотма деб?! Кеча балодай сотишдинг-ку! Кечаги нархда бўлмагани учун бермаяпсан-дааа?!\nСотувчи бўғриқиб, жаҳли чиққан харидорга ётиғи билан тушунтиришга ҳаракат қилди.\n- Кеча шунақа бўлди. Бугун қатъий буйруқ олганмиз. Нархни оширмаймиз. Бир-икки қоп бўлса майли эди, сиз анча кўп сўраяпсиз. Ана, жуда зарур бўлса улгуржига боринг. Халқни ҳам ўйланг!\n- Холажон, беринг халталарингизни кўтаришиб юбораман.\nЮклари оғирлигидан мункайиб кетаётган онахон ишонқирамай кўз ойнагини тўғирлаб, юзимга тикилди.\n- Ҳа, беринг. Қаерга кетяпсиз?\nУ қўлимга оғир халталарини тутқазишдан аввал чуқур хўрсинди.\n- Озроқ йўталяпман, қўрқмайсанми?\n- Йўқ! Қаерга боришингизни айтинг.\n- Уйга. Кеча ваҳима қилишганига ул-бул олгани чиққандим. Ҳеч кимим йўқ, болам. Биргина ўғлим Афғонда ҳалок бўлган...\n"Автобусгагина чиқаман" деб туриб олган холани "йўлимиз бир" деб аранг таксига чиқишга кўндирдим. Манзилга етиб келгач, охирги икки минг сўм пулини тутқазиб "йўл кирага қўшвор, қизим" дея дуога қўл очди...\nУни уйига олиб кириб қўйсам, яна чиройли дуо қилди. Хайрлашиб, учинчи қават зиналаридан чопиб тушаётсам тўхтатди. Қўлида нимадир бор эди. Уни менга узатди:\n- Боя бозорда бир йигитчадан ёрдам сўраган эдим. Қўлимдаги оғир юкни олмади...Мен касал эмасман. Ҳалиги вирусга чалинганим йўқ. Шунчаки баҳор кузда қўзғийдиган аллергик йўталим бор. Агар кўнглинг хижил бўлган бўлса қўлларингни совунлаб ювиб ол болам.\nОртимга қайтдим. Қўлидаги қоғози очилмаган совун экан. Бир совун, бир онахоннинг мўлтираб турган юзига қараб кўнглим тўлиб кетди.\nУни маҳкам қучоқлаб бағримга босдим. Қоқсуяк қўлларидан тутдим.\n- Хола, юкингизни олмаган йигит катта хато қилибди. Бунақа дуолар ҳар кимга ҳам насиб этавермайди... Сизнинг юрагингиздан чиқаётган ниятларингиз мана-ман деган вирусдан кучли-ку!\nЧоп этилган: 16-03-2020, 18:56\nБўлим: Ҳикоя ва қиссалар\nКўрилган: 1 139\nЧоп этилган: 30-12-2019, 15:01\nТЕРМИНАЛСИЗ ЯНГИ ЙИЛ САВДО ЯРМАРКАСИ\nЧоп этилган: 28-12-2019, 13:30\nЭНГ ЗЎР КАДР\nЧоп этилган: 22-11-2019, 02:37\nАёлга бахт беринг!\nЧоп этилган: 9-11-2019, 01:01\nЧоп этилган: 27-06-2019, 06:45\nТабриклаймиз ва ...\nМен сиз билан ...\nБоғланиш учун телефон: +998 90 909-11-12


“UZBEK TIGERS”нинг навбатдаги раунди Juma, 19 May 2017 14:49\t21ASR\tЖорий йилнинг 20 май куни VII Жаҳон бокс серияси (WSB) доирасида сараланган боксчиларимиз Кубанинг “Cuba Domadores” жамоасига қарши жавоб баҳсида рингга кўтарилади.\nСамарқандда бўлиб ўтган илк тўқнашувда жамоавий (3-2) ҳисобда ғалабага эришган “йўлбарслар” бу гал ҳам керакли натижани қўлга кирита олишса, ярим финалга йўлланмани қўлга киритади. Мазкур жуфтлик ғолиби кейинги босқичда “Italia Thunder” - “Colombia Heroicos” жамоалари ғолиби билан финал остонасида беллашади.\nЧорак финал қарама-қаршилиги Тошкент вақти билан 05:30 да бошланиши режалаштирилган.\nЖангларда Ватанимиз шаънини қуйидаги боксчиларимиз ҳимоя қилади:\n52 кг: Жасурбек Латипов,\n60 кг: Элнур Абдураимов,\n69 кг: Шаҳрам Ғиёсов,\n81 кг: Бектемир Мелиқўзиев,\n91 кг: Баҳодир Жалолов.TwitterНравитсяIT news\nJuma, 19 May 2017 14:47\t21ASR\tИслом бирдамлик ўйинлари доирасида ўтказилаётган юнон-рум кураши бўйича мусобақаларда ўзбекистонлик кураш усталари маҳоратларини намойиш этди.\n59 килограмм вазн тоифасида гиламга чиққан Ислом Баҳромов финал учрашувида қирғизистонлик К. Жолчубековга ютқазиб қўйди ва кумуш медаль билан кифояланди.\n98 килограмм оғирликда курашган Рустам Ассакалов эса учинчи ўрин учун баҳсда покистонлик Т. Разани мағлубиятга учратиб, бронза медал соҳиби бўлди.TwitterНравитсяIT news\nJuma, 19 May 2017 14:33\t21ASR\tБангкок шаҳрида йигирма ёшгача бўлган футзалчилар ўртасида (U-20) тарихда илк бор Осиё чемпионати баҳслари старт олди. Унда Хосе Мария Мендез бошчилигидаги Ўзбекистон футзал терма жамоаси ҳам ўз иштирокини бошлади.\nМазкур турнир доирасидаги илк учрашувда йигитларимиз мьянмалик тенгқурларига қарши майдонга тушиб, тарихий чемпионатни 5:0 ҳисобидаги ғалаба билан бошлашди.\nМаълумот ўрнида айтадиган бўлсак, мусобақада ҳамюртимиз Анатолий Рубаков бошчилигидаги ҳакамлар бригадаси ҳам иш олиб бориши кўзда тутилган.\n16 май куни бошланган Осиё чемпионати 26 майга қадар давом этади.TwitterНравитсяIT news\nPayshanba, 22 Sentabr 2016 17:29\t21ASR\tўзбекистонлик паралимпиячилар эришган муваффақиятлар ана шундай юксак шарафга муносибдир\nБир умр эсдан чиқмайдиган воқеалар кинолентасидай кўз олдимиздан ҳамон ўтиб турибди:\nЭнг улуғ, энг азиз байрам – Ватанимиз Мустақиллигининг муборак 25 йиллиги нишонланишига саноқли кунлар қолган эди ўшанда. Куну тун интернету телеэкран, радио тўлқинларидан тортиб, кундалик нашрларгача “Рио – 2016” Олимпиадасини ёритиб турди. Дунёнинг манаман деган давлатлари вакиллари иштирок этган бу тенгсиз, муросасиз беллашувларда эндигина ўз истиқлолининг чорак асрлик тўйини ёруғ юз билан кутиб олаётган ўзбекистонлик олимпиадачиларнинг дунё аҳлини ҳайратга солгулик ғалабаларини эътироф этмоқ, таърифламоқ осон кечмади. Чунки, ушбу тарихий воқеа – Ўзбекистон спортидаги ўзига хос “бурилиш” нуқтаси бевосита мамлакатимизнинг Биринчи Президенти ташаббуси, ғамхўрлиги ва қўллаб-қувватлаши туфайли содир бўлди, дейишга бугун бизда тўла асос бор. У ҳам бўлса, мустақиллик йилларида давлатимиз, ҳукуматимиз томонидан эртанги кунимиз эгалари бўлган соғлом ва бақувват фарзандларни тарбиялаш борасида амалга оширилаётган кенг кўламли ислоҳотлар мевасидир.\nОлимпиадачиларимизнинг 4 та олтин, 2 та кумуш, 7 та бронза медаллари, умумжамоа ҳисобида 21-ўринни эгаллаганлиги кўксимизни осмон қадар юксалтирди. Олис Бразилияда мустақил Ўзбекистонимизнинг байроғи сарбаланд бўлиб, давлатимиз мадҳияси янграганида... кўзларимиз севинч ёшларига тўлди. Кучли, енгилмас, жасур спортчиларимизни биз билан баб-баравар қўллаб-қувватлаб, “ўзбек”, “Ўзбекистон” дея мардона тан бериб ҳайқирган хорижлик мухлислар ҳаяжони юракларни жунбушга келтирди. Зеро, бизнинг ватандошларимиз жаҳон спорт ареналарида ҳам ҳақли равишда ҳеч кимдан кам эмасликларини яна бир бор исботлади!\nОрадан кўп вақт ўтмади: 8 сентябрдан бошлаб яна Бразилиянинг Рио-де-Жанейро шаҳрида бошланган XV Паралимпия ўйинлари кундалигида бизнинг матонатли спортчиларимиз қўлга киритган зафарлар ҳақида хушхабарлар эшитдик. Муболағасиз айтиш мумкин, тарихий 12 кун ўзларининг қадрдон, севимли Ўзбекистон терма жамоаси аъзоларига Паралимпия ўйинларида куч-қувват, ғалабалар тилаб турган миллионлаб ўзбекистонликлар учун унутилмас воқеаларга бой кечди. Эслайлик, биринчи куннинг ўзидаёқ 3 та олтин медалга сазовор бўлиш кутилмаган рекорд эмасми? Енгил атлетикачимиз Нозимахон Қаюмова эришган ғалаба шарафига давлатимиз мадҳияси янграганида меҳмонларни-ку қўяверинг, мезбонлар ҳам қанчалар суюниб олқишлашди. Негаки, найза улоқтириш баҳсида фаол иштирок этган Нозимахон 44,58 натижа кўрсатиб, жаҳон рекордини ўрнатди! Унинг асосий рақиблари ҳисобланган озарбайжонлик Ирода Алиева ҳамда австралиялик Наталия Эдер ҳар қанча уринишмасин, барибир ҳамюртимиз эришган натижага етишолмади. Дзюдочиларимиз ҳақида эса ҳар қанча фахрга тўлиб сўзласак камлик қилади. XXXI ёзги Олимпия ўйинларида Ўзбекистон делегацияси бокс турида барча рақибларини ортда қолдириб, биринчи ўринни эгаллаган эди. Паралимпиячилар орасида эса Ўзбекистон делегацияси спортнинг дзюдо тури бўйича умумжамоа ҳисобида биринчи ўринга муносиб деб топилди – 3 та олтин, 1 та кумуш, 6 та бронза.\nУлар ўн марта юксак саҳнага таклиф этилди, демак, ўн марта Ватанимиз байроғи баланд ҳилпиради. Шу ўринда яна бир қизиқ ҳолатга эътибор берайлик: илк марта Паралимпия ўйинларида қатнашган ўн нафар спортчимизнинг ҳаммаси совриндор бўлишди!\nЭнг қувончлиси, терма жамоамиз аъзолари 8 та олтин, 6 та кумуш ва 17 та бронза медаллари билан умумий 31 та медаль жамғариб, умумжамоа ҳисобида 176 та давлат вакиллари орасида медаллар сифати бўйича 16-ўринни, сони бўйича эса 13-ўринни эгаллашди. Бундай натижа узоқ ва яқин ўтмишда ҳам бўлмагани ҳақиқат. Тасаввур қилинг, 32 нафар иштирокчи билан иштирок этган Ўзбекистон терма жамоасининг 31 та медални қўлга киритиши кимнинг тушига кирган эди?! Қуйидаги, эътироф этса арзийдиган ҳаётий далилларга эътибор беринг: бу спортчилар сонига нисбатан медаллар жамғариш борасида Ўзбекистон делегацияси 96,8 фоиз натижа кўрсатиб, XV Паралимпия ўйинларида энг яхши кўрсаткичга эга бўлди. Шунингдек, юртимиз паралимпиячилари Марказий Осиё давлатлари орасида биринчи, МДҲда Украинадан сўнг иккинчи, Осиёда Хитой ва Эрондан сўнг учинчи ўринни эгаллади. Умуман олганда, бизнинг спортчиларимиз томонидан 6 та жаҳон, 7 та Паралимпия ўйинлари, 12 та Осиё рекорди ўрнатилди. Таъкидлаш керакки, шу вақтга қадар бирорта давлат вакиллари, яъни иштирокчилар сони ва қўлга киритилган медаллар натижаси бўйича бундай кўрсаткичга эришмаган. Куни кеча матбуотда Ўзбекистон Республикаси Президентининг “Рио-де-Жанейро шаҳрида (Бразилия) бўлиб ўтган XV ёзги Паралимпия ўйинлари ғолиб ва совриндорларини пул мукофотлари билан тақдирлаш тўғрисида”ги Фармойиши эълон қилинди. Ўзбекистон Республикаси Президенти вазифасини бажарувчи Ш. Мирзиёев имзолаган Фармойишда паралимпиячиларимизнинг “муносиб иштироки, жасорат, матонат ва мардлик намунасини кўрсатиб, юртимизнинг халқаро майдондаги обрў-эътибори ва нуфузини янада юксалтиришга салмоқли ҳисса қўшганлиги”га алоҳида урғу берилганлиги бежизмас. Аслида Ватан, халқ ва миллат тимсолини белгилайдиган жиҳатлар дунёда кам. Лекин спортнинг бу борада етакчи кучга айланганлигини биз ўз олимпиадачи ва паралимпиячиларимиз мисолида кўриб, билиб турибмиз. Демак, қаерда-ки, инсон тақдирига муносабат азалий анъаналарга мос тарзда шаклланган, фуқароларнинг яшаш, ишлаш, таълим-тарбия олиши учун тинч, осойишта ҳаёт тарзи яратилган бўлса, шу ерда эртанги кунга ишонч ва рағбат мустаҳкам бўлади. Айнан ана шундай омилларгина бизларни дунё миқёсидаги нуфузимизни янада оширишга хизмат қилаверади. Бу эса диёримизда спортга берилаётган давлат сиёсати даражасидаги эътиборнинг амалдаги намунасидир.\nАна шундай улкан ва тарихий ғалабалар билан ҳар қанча фахрлансак, ғурурлансак арзийди.\nНорқобил ЖАЛИЛОВ TwitterНравитсяIT news\nАслиддин АЛМАРДОНОВTwitterНравитсяIT news\nБЕКТЕМИР МЕЛИҚЎЗИЕВ – “ФАРҒОНА ЙЎЛБАРСИ”\nJuma, 26 Avgust 2016 12:33\t21ASR\tТелеэкран орқали олис Рио-де-Жанейрода бўлиб ўтаётган ХХХI ёзги Олимпиада ўйинларини томоша қилар эканмиз, мамлакатимизнинг энг ёш, энг иқтидорли боксчиси Бектемир Мелиқўзиевнинг шиддатли жанглари, кучли зарбалари билан жаҳоннинг мана-ман деган спортчиларини ҳам эсанкиратиб қўйганига қойил қолган шерикларимиздан бири: “Отангга раҳмат, азамат, ҳақиқий Фарғона йўлбарси экансан-ку!” деб юборди. Аслида у ҳаммамизнинг дилимиздаги, тилимиз учида турган гапни топиб айтган эди. Биз-ку, оддий мухлис, ҳайрат, ҳаяжонимиз шунчалик, шундай ёвқур йигитни тарбиялаб вояга етказган ота-онаси, мураббийлари шу топда қандай ҳис-ҳаяжонни бошдан кечирмоқда экан? Ана шу ҳайрат ва қизиқиш шу йилнинг апрелида навқирон 20 ёшни тўлдирган “чарм қўлқоп” устаси, Олимпиаданинг кумуш медалини қўлга киритган Бектемир шоҳсупага кўтарилган кундан икки кун ўтар-ўтмас бизни Фарғонанинг Фурқат туманидаги Шойимбек шаҳарчасига етаклади.\nАдҳам МИРСАИД.TwitterНравитсяIT news\n« Боши Олдинги 1 2 3 4 5 6 7 8 9 10 Кейинги Оҳири » Саҳифа 1 - 19


Украина шарқидаги жангларда 7 киши ҳалок бўлди\nУкраина президенти ҳарбий горнизонлардан бирида.\nУкраина ҳукумати 29 май куни сўнгги 24 соат ичида мамлакат шарқидаги қуролли тўқнашувларда 5 украин ҳарбийси ҳалок бўлгани ва 4 нафари яраланганини билдирди.\nАйни пайтда Россия томонидан қўллаб-қувватланаётган сепаратчилар жангларда 2 айримачи ҳалок бўлганини маълум қилди.\nУкраина расмийларига кўра, ҳукумат кучлари ва Донбассдаги айримачилар ўртасидаги зиддият кейинги кунларда кучайиб бормоқда.\nРоссияпараст айримачилар Украина ҳукуматини сўнгги кунларда Донбасс ҳудудига ўнлаб марта ҳужум қилганликда айбламоқда. Томонлар ўртасида оташкесим битими мавжудлигига қарамай, отишмалар тўхтамаяпти.\nРоссияпарастлар билан тўқнашувлар кучайиши фонида украин президенти Петро Порошенко ғарбни мамлакатга кўмак кўрсатишга чақирди ҳамда НАТОнинг собиқ бош котиби Андерс Фог Расмуссенни ўз маслаҳатчиси этиб тайинлади.


Туғруқхонага ишга киритиб қўйиш учун пора олган мансабдор қўлга олинди\nМаълум қилинишича, Самарқандда мансабдор фуқарони туғуруқхонага ҳамшира вазифасига ишга киритиб қўйиш учун 1 400 доллар олган вақтида ашёвий далиллар билан қўлга олинган. Мазкур ҳолат юзасидан Бош прокуратура ҳузуридаги департамент хабар берган.\nТаъкидланишича, Республика шошилинч тиббий ёрдам илмий маркази Самарқанд филиалининг ўриндошлик асосида янги технологиялар бўйича директор ўринбосари Т.М. фуқаро Х.ни танишлари ёрдамида Самарқанд шаҳридаги 4-сонли туғуруқхонага ҳамшира вазифасига ишга киритиб қўйишни ваъда қилган.\nБунинг эвазига 1400 доллар беришига келишиб олишган. Т.М. ушбу пул маблағларини олган вақтида департамент ҳамда ДХХнинг Самарқанд вилояти бошқармалари томонидан ўтказилган тезкор тадбирда ушланган.


Интернетда ИИБ ходимларининг 3 нафар йигит билан жанжали тасвирланган видео тарқалди. ППХ ходими тўппончасини ишлатмоқчи бўлган (видео) - EFFECT.UZ\nИнтернетда ИИБ ходимларининг 3 нафар йигит билан жанжали тасвирланган видео тарқалди. ППХ ходими тўппончасини ишлатмоқчи бўлган (видео)\n. 23:13 | 03.01.2021\nТошкентда ҳуқуқ-тартибот идоралари ходимлари ва ёш йигитлар ўртасида жанжал келиб чиқди. Бу ҳақда телеграмдаги “Militsiya_UZB” каналида видео эълон қилинган.\nМаълум бўлишича, бугун 3 январь куни Тошкент шаҳрида икки нафар ҳуқуқ-тартиботи ходими ва 3 нафар ёш йигитлар ўртасида жанжал келиб чиққан. Ҳозирча жанжалнинг асосий сабаби маълум эмас.\nВидеолавҳада “Матиз” машинаси йўл четидаги бардёр устига чиқиб кетганини кўриш мумкин. Шунингдек, видеода патрул пост хизмати ходими қўйнидаги тўппончасини олиб, йигитларга қарата ўқ узмоқчи бўлгани ҳам кадрга мухрланган.\nППХ ходимининг ёнида бўлган ЙПХ ходими эса унга “отманг, бўлди”, деб ишора берган. Ҳолат бўйича Тошкент шаҳар ИИБдан муносабат кутилади.\n«Қўшиқларимни айтишларингга ҳеч қандай қаршилигим йўқ» – Жаҳонгир Отажонов мурожаат билан чиқди\n“Балиқ бошидан сасийди” – Сурхондарёлик фермерлар Тўра Боболовдан нажот бўлмаса, Тошкент сари йўлга чиқмоқчи...


Имомлик тўғри бўлиши шартлари\n05:00 / 09.01.2017 5896 pdf Ўқиш режими + -\nИмомлик шартлари ҳақида келган барча далил ва ҳужжатларни ўрганиб ва уларни керакли қоидаларга солиб чиққан уламоларимиз имомлик тўғри бўлиши учун қуйидаги шартлар мавжуд бўлиши керак деганлар:\nМусулмон бўлмаган одам имом бўла олмайди.\nАқлида нуқсони бор одам имом бўла олмайди.\n3. Балоғатга етганлик.\nБалоғат ёшига етмаган боланинг имом бўлиши мумкин эмас.\n4. Муҳаққақ эркаклик.\nАёл киши ва хунасалар имом бўлмайдилар.\n5. Тўла таҳоратли бўлиш.\nТаҳорати йўқ ёки бирор ерига нажас теккан одам имом бўлиши мумкин эмас.\n6. Қироат ва намоз арконларини яхши адо этиш.\nҚори одам уммийга иқтидо қилмайди. Намозни тўлиқ ўқишга қодир одам жисмоний ноиложлик туфайли ўтириб ёки бошқа нуқсонли равишда намоз ўқийдиган одамга иқтидо қилиши жоиз эмас.\n7. Бошқага иқтидо қилган киши ҳам имом бўла олмайди.\nБунинг оддий кўриниши бировга кечикиб иқтидо қилган одам намознинг давомини ўқиётганда бошқа бир киши келиб унга иқтидо қилиши мумкин эмас.\n8. Узрлардан саломат бўлмоқ.\nДоим бурни қонаб турадиган, сийдиги оқиб турадиган, ел чиқиб турадиган ва шунга ўхшаш дардларга учраган кишилар имом бўла олмайдилар. Ўзларига ўхшаш дардга мубтало бўлганларга имом бўлсалар жоиз.\n9. Тили соғлом бўлиб, ҳарфларни ўз ўрнидан чиқара олиш.\nҳарфларни тўғри талаффуз қила олмайдиган одамларнинг имомликка ўтиши тўғри эмас.\n10. Намозини қайта ўқиётган бўлмаслиги шарт.\nФарз намозни аввал ўқиб олиб, кейин яна ўқиса, нафл ўрнига ўтади. Нафл намоз ўқиётган одамга фарз намоз ўқиётган киши иқтидо қилиши мумкин эмас.\nФаруқ 23:07 / 25.12.2020\nЯхши фойда олдим, Аллох рози бўлсин!\nАҳли фазллар имомликка ҳақлидирлар\n05:00 / 09.01.2017 2277\nИмомликка ким ҳақлироқ\n05:00 / 09.01.2017 2818\nҚунут луғатда дуо ва тазарруъ маъносидадир. Шариатда эса, намозда рукуъдан олдин ёки кейин туриб Аллоҳ таолога илтижо қилиб, ёмонликни дафъ қилиш ёки яхшиликни давоми...\n3226 05:00 / 04.01.2017\nМусулмонларнинг кўп йиллик орзулари рўёбга чиқди, улар таҳорат олишда катта қулайликка эга бўлишди. Туркиянинг Eshel Texctilrdquo корхонаси буюртмасига кўра Олмония давоми...\n6289 05:00 / 11.03.2017\nНабий соллаллоҳу алайҳи васаллам намозларининг кайфияти (10-дарс)\n10дарс14МатнБелларини текис тутган ҳолда, бошларини кўтариб ҳам, тушуриб ҳам юбормас эдилар14Матннинг далиллари۱ ... давоми...\n1951 05:00 / 09.01.2017\n3417 05:00 / 04.01.2017


"Жаноҳут Толиб" - Толибларга қанот берган Раҳматулло аллома\n27 май 2020, Тошкент вақти: 01:58\nМарказий Осиё мусулмонларининг устози ҳисобланган Мавлавий Ҳиндистоний, Абдулҳаким Восиев ва шу каби забардаст олимлар томонидан 21 ёшида “Аллома” мақомини олган, 32 ёшида эса сирли тарзда нобуд бўлган Раҳматулло аллома — "Ўзбек имомлари" туркумининг навбатдаги қаҳрамонидир.\n21 ёшида аллома бўлган Раҳматулло\n“Ўзбек имомлари” туркумидан бераётганимиз эшиттиришлар давомида Ўзбекистонда собиқ совет замонида яшаб ўтган ва дин, тоат-ибодат мутлақо тақиқланган замонларда ўзи ҳамда юртдошларини ибодатга чақирган ислом олимлари ҳақида ҳикоя қилиб келаяпмиз.\nУларнинг аксарияти оламдан ўтиб кетганлар.\nБугунги қаҳрамонимиз — Раҳматулло аллома шу кунга қадар тилга олганимиз олимлар орасида энг илмлиси, деб тан олинган ва энг қисқа умр кўрган биридир.\nАллома 32 ёшида сирли автоҳалокат боис вафот этган.\nУнга 21 ёшида Марказий Осиё мусулмонларининг устози ҳисобланган Мавлавий Ҳиндистоний, Абдулҳаким Восиев, Абдували Мирзаев ва шу каби забардаст олимлар томонидан “аллома” мақоми берилган.\nҚизиғи шундаки, бугунги кунга келиб бу одам ҳақида биладиганлар орасида суҳбатлашганларимизнинг аксарияти у кишининг фамилиясини ҳам билмас экан. Яъни, устозлар берган ном билан бу киши халқ тилига тушган ва эрта вафот этгани боис, у ҳақда биладиганлар ҳам озчилик.\nАлломанинг ҳозир Қирғизистонда яшаётган қариндошларидан бири орқалигина аниқладикки, 1949 йилда Андижонда туғилган Раҳматулло алломанинг фамилияси Қодиров бўлган.\nУ киши оддий хизматчи оиласида туғилган.\nЎрта мактабнинг 9-синфларида ўқиб юрган кезларида, кутилмаганда араб тилига қизиқиб қолган ва шу қизиқиш ортидан Ислом динини ҳам ўрганган.\nРаҳматулло илмини ҳамма тан олган\nАлломани яқиндан таниган, у билан қарийб 10 йил давомида кўп мулоқотда бўлган Ўзбекистон мусулмонлари идораси раиси ўринбосари Абдулазиз Мансур мана буларни сўзлаб берди:\n- Фарғонада ишлаб юрган пайтларимда таниганман алломани. Ҳақиқатда, Худо берган олим бўлган. Бунақасини шу пайтга қадар ҳам қайтиб кўрмадик. У пайтда мен ҳам ўқиб, ҳам ишлаб юрар эдим. Худо берган олим бўлибди, деганлардан бири шу Раҳматулло аллома, яна бир Абдували қори эди. Раҳматулло икки йилми-уч йил устозда ўқиган, ҳужрада. Бўлди, кейин қолганини ўзи мустақил ўқиб ўрганган. Мендан ҳам китоблар олиб ўқиган, кечаси билан ухламай китоб ўқирди, дейишадию, - дея хотирлади Абдулазиз Мансур.\nАбдулазиз Мансурнинг ҳикоя қилишича, бошқа толиблар бир-икки ойда ўқийдиган китобни у бир-икки кечада ўқиб битирган.\n- Энди унинг ёдида сақлаб қолишини айтмайсизми! Хотираси ҳам кучли эди, Худо берган иқтидор эди. Бунақасини бошқа учратганимни эслолмайман. Энди ёш ўтиб кетди, раҳматлик, - дея хотирлади шайх Абдулазиз Мансур.\nҒойибона илм соҳиби\nУстозларининг устозлари билан ҳам қизиққан, ёш бўлишига қарамай собиқ совет замонида вафот топиб кетган уламолар ҳақида кўп маълумот йиққан қорасувлик имом Рашод қори Камолов Раҳматуллоҳ аллома ҳақида қизиқ маълумотларни айтиб берди.\n- 32 йиллик умр ичида Оллоҳ у кишига лол қоладиган даражада катта ғойибона илм берган экан. Қишлоқларда 8 метрга 4 метрлик уйлар бўлади. Шу биттаси айтиб берганки, бу киши шунақа катта уйни тўлдириб китобларни ёйиб олиб, бирини-бирига солиштириб, илм ўрганган экан. Ўзининг устида ишлашда устозларидан ҳам ўзган эканда. Ўзи Оллоҳ берган ғойибона илм соҳибларига қарасангиз, ақлингиз етмайдики, булар қачон илм ўқиган, қачон оиласи билан бўлган, қачон шунча китобни ёзиб битиргану, қачон шунча толибга дарс беришга улгурган - лол қоласизда! - деди Рашод қори.\n“Жаноҳ ут-толиб” – Толибларнинг қаноти\nДиний мазмундаги китоблар деярли чоп этилмаган собиқ совет даврида Раҳматулло аллома мусулмонлар орасида қўлма-қўл бўлган китоблари билан эл оғзига тушган.\nУнинг энг машҳур китоби “Жаноҳ ут-толиб” – "Толибларнинг қаноти" номли китобдир.\nБу китобни такрор ва такрор ўқиган, ўзи ҳам ўзбек мусулмонлари орасида араб тили грамматикаси бўйича мукаммал илми билан ном чиқарган диндорлардан бири исми сир қолиши шарти билан мана буларни сўзлаб берди:\n- Мен яхши кўрадиган китоблари сарф фани бўйича “Жаноҳут толиб”, деган китобни ëзган. Мукаммал китоб. Араб тили грамматикаси бўйича. Наҳв ва сарф. Наҳв синтаксис бўладиган бўлса, сарф фани морфологияга тўғри келади. Яъни, наҳв фани гапни ўрганса, сарф фани сўзни ўрганадида. Шу сўзни ўрганадиган фан бўйича битта китоб ëзган, - деди Раҳматулло алломани ўзига устоз билган ўзбекистонлик диндорлардан бири.\nРаҳматулло алломани машҳур қилган яна бир китоб эса дин ва намоз тақиқ бўлган даврларда ислом дини ҳақида энг зарур бирламчи тушунчаларни берган кичиккина қўлланма бўлган.\n- "Ислом дини нима?” деган асар ëзган. Кичкинагина китобча. Шу китобча машҳур бўлган ўша пайтларда. Намозни ўрганмоқчи бўлганлар ўша китобдан фойдаланишган, - деди ёш кетган алломанинг шогирдларидан бири.\nҚўлёзмада тарқалган илм\nБу китоблар қўлма-қўл, ундаги байтлар эса оғизма-оғиз кўчиб юрган замонларда ксерокипия, деган нарсалар йўқ эди. Халқ орасида тарқалган бу китобларни чоп этиш имконсиз эди.\n- Совет замонида ўзи динга боғлиқ ҳамма нарса мумкинмас бўлгану?! Қўлда ëзилган бўлган. Ўша пайтда энди кимлардир қанақадир йўл билан 5-10та қилиб кўпайтирган бўлса керак. Ўша “Жаноҳут толиб” деган китобни биз, билмадим энди у киши вафот қилгандан кейин 10 йиллардан кейинми қўлимизга теккан бўлса керак. Ўшанда ҳам қўлда ëзилганда, копия қилиб кўпайтирилган. Араб ҳарфидагисини айтаяпман. Ҳозир энди кирилл ҳарфида ҳам чиқиб кетди у китоб, - дея хотирлайди Раҳматулло алломанинг шогирди.\nБу шогирд ўзига устоз билган алломанинг яна бир муҳим фазилаятини: "У кишининг фикри кенг бўлгани ва эркин фикр ва ғояси учун курашувчан бўлганидир" деб хотирлайди.\nСобиқ совет режимининг кучли танқидчиси\nРашод қори Камоловнинг сўзларига кўра, 1970 йиллардан кейин эл оғзига тушган Раҳматулло аллома умри битиб бораётган собиқ совет режимининг ҳам кучли танқидчиси бўлган.\nАйни пайтда у устозсиз, мустақил равишда олган илмидан шаклланган дунёқараши ва фикрлари билан бора-бора атрофдагилари, ҳатто устозларидан ҳам ажралиб чиқа бошлаган.\nФақат ҳали жуда ёш бўлгани ва диний уламоларда бўлгани каби катта минбарларга чиқиш имконига эга бўлмагани боис, бу кишининг маърузалари, қарашлари ўта яқин, хос доиралар ичида қолган.\nАйрим суҳбатдошлар фикрича, устоз-шогирдлар мулоқотида баъзи зиддиятли нуқталар ҳам кўрина бошлаган.\nРаҳматулло алломанинг яқинларидан бири: "Ўша даврда Абдували қорига ва у кишига ўхшаб, Қуръонни маҳкам ушлаган уламоларга тиркалган тамға – ваҳҳобийлик тамғасини Раҳматулло алломага ҳам тиркаш уринишлари бўлган эди", деб хотирлади.\nАммо, Раҳматулло аллома диндорларнинг бир-бири билан тортишган издиҳомларига кўп вақт сарфламаган.\nШу боис, унга қандайдир тамғаларни ёпиштириш уринишлари бесамар қолган.\n- Бу киши ўзига устозлик қилганлар ва бошқа аҳли илмлар томонидан анча танқид қилинган. Лекин шунга қарамасдан, ҳақ йўлида қатъий курашган. Ўзига яраша мустақил сиёсий фикри бўлган ва шунинг учун, КГБнинг назарига тушган. Охир-оқибат, шу КГБ ўлдириб юборган, дейишадику, - дейди Рашод қори.\nРаҳматулло алломанинг яна бир кенг тарқалган таърифи "тирик луғат" деган ҳазилнамо ибора бўлган.\n- Араб тилининг луғат китобларида топилмаган сўзларни келиб Раҳматулло алломадан сўрашар экан. Бу луғатларда 40 мингдан ортиқ сўз бор. Ўша сўзлар орасида топилмаганини Раҳматулло аллома билган экан. Бу энди илоҳий илм бўлганда, - дейди Камолов.\nҚорасувлик имом Рашод қори Камоловнинг айтишича, ўн йиллар давомида коммунистик мафкурадан сабоқ бериб келган олимларни бир суҳбати билан иймонга келтириб қўяётган ёшгина йигит тезда собиқ совет тузумининг махсус хизматлари назарига тушган.\nЎша даврда КГБ - Давлат хавфсизлиги қўмитаси, деб номланган идоранинг ходимлари томонидан Раҳматулло алломага тўғридан-тўғри тазйиқ бўлгани ҳақида аниқ маълумотлар йўқ.\nАммо, у кишининг китоблари қўлма-қўл бўлган 1975-1980 йиллар — Фарғона водийсида номи чиққан аҳли илмларнинг аксарияти бот-бот ҳибс қилинган, ҳужра тутганлар ортидан эса КГБ суриштируви кучайган давр эди.\nШу боис, 1981 йилда Наманган-Қўқон йўлида автоҳалокатга учраб, вафот этганида алломани таниган-билганларнинг аксарияти "Буни КГБ уюштирди", деган гумонга боргани айтилади.\n- Жуда сирли ўлим бўлганда. Яқинларига кўрсатилмаган, ҳатто. Наманган-Қўқон йўлида аллома бораётган автомобилни иккита юк машинаси келиб урган. Бу ҳалокат кейинчалик суриштирилмаган ҳам. Жуда ноаниқликлар кўп бўлгани учун, жасади кўрсатилмагани ва яна шунақа ҳолатлар кўп бўлгани учун, буни аниқ КГБ уюштирган, деган гап бор, - деди Рашод қори.\nАлбатта, Раҳматулло Қодировнинг ҳаёти, кучли шахсияти ва сирли ўлими теграсидаги баҳслар ҳозирга келиб тарихга айланди.\nАлломанинг вафот этганда бир ўғли билан қолган рафиқаси эса қайта турмуш қурмаган. Алломанинг ўғли ҳозир онаси ва оиласи билан Андижон шаҳрида истиқомат қилмоқда.\nҚуйида Раҳматулло алломаган бағишланган "Ислом ва мусулмонлар" эшиттиришини тўлиқ тинглашингиз мумкин.\nКўча-куйда тўрт-беш таниши билан икки оғиз суҳбатдан вақт беҳуда кетмасин, деб қочадиган ва имкони борича мутолаа ҳамда китоб ёзишга вақт сарфлаган Раҳматулла алломанинг шахсий ҳаёти ҳақида ахборот жуда оз.\nАммо, у киши ёзган бир неча китоб, жумладан "Жаноҳут толиб" ва "Икки дунё саодати" номли китоблар мустақиллик йилларида "Моварауннаҳр" нашриёти томонидан кирил алифбосида чоп этилди.\nҲозир ҳам араб тили граммастикасини ўрганишга киришаётган аксар илми толиблар учун у киши ёзган китоб илк қўлланмалардан биридир.\nКичиккина, ихчамгина ва соддагина тилда битилган бу китоб ортидаги буюк иқтидор соҳиби бўлган устозлардан яна бири Раҳматулло аллома ҳақида тўплаганимиз маълумотлар, албатта дарёда томчидир.\nМарҳамат, агар сизда ҳам бу киши ҳақида билганларингиз бўлса, бизга билдиринг:


АНДИЖОН – “Масъуллар йўлни кенгайтиришни рўкач қилиб аҳолини газсиз қолдирди”\nБУЛОҚБОШИ. “Андижон вилоят, Булоқбоши туман, “Нефтпром” шаҳарчасидан ёзмоқдамиз. Шаҳарчамизда йўл кенгайтирилиши муносабати билан йўл ёқасидаги бир неча уйнинг маълум қисми бузилди. Шу баҳона аҳолининг газ қувурини ҳам узиб қўйишди. Бир неча ой бўлди, йўлни ҳам эпақага келтиришмади, газ қувурини ҳам улашмади. Одамлар газсиз ўтирибди. Аҳвол шу тахлит давом этса, қишни ҳам газсиз ўтказамиз. Мутасаддилардан йўлни таъмирлаб, газ қувурини улаб беришларини талаб қиламиз”.


ALMATY. Кazinform - Қозоғистон олимлари артериал патологияни даволашнинг янги усулини топишди, деб хабар беради Кazinform.\nОлимларнинг фикрига кўра, у миокард инфаркти, инсульт, трофик яралар, оёқ гангренасини, шунингдек, бошқа органларнинг ногиронлиги ва ўлимини камайтиради.\nАл-Форобий номидаги Қозоқ миллий университети қон томир патологияси маркази мутахассислари артериал ўтказувчанликни тиклаш бўйича асбоблар ва усулларга Қозоғистондан иккита патент ва Евроосиё патент идорасидан иккита патент олди.\n«Бизнинг ихтироларимиз «Артериал ўтказувчанликни тиклаш учун асбоблар ва усуллар « ва «Атеросклеротик плакларни селектив ультратовушли дисесекция учун асбоблар ва артериал ўтказувчанликни тиклаш усуллари« деб аталади. Даволаш усули қуйидагича: томирларда ёпиқ бўшлиқ ҳосил қиламиз ва томирлар орқали қон оқиб ўтаётганда атеросклеротик плакларни препарат билан эритамиз. Бу ихтиролар атеросклеротик плакларни бутунлай йўқ қилиш ва бир вақтнинг ўзида бир нечта артерияларни тозалаш имконини беради», - дейди университет қон томир патологияси маркази директори Оралбай Дарменов.\nУшбу қурилмалардан фойдаланиш қон томирларига стенд қўйиш, шунингдек, ҳаётий муҳим органлар - юрак, мия, оёқ томирларида очиқ манёвр операциялари каби маълум ва мураккаб усулларга нисбатан нисбатан самарали прогноз ва даволаш сифатини таъминлайди.\n«Ҳар йили дунёда стендлар 60 миллиард долларга сотилади ва биз таклиф қилаётган даволаниш анча арзонга тушади. Маҳсулотларимиз техник жиҳатдан ҳам, нархи бўйича ҳам ўз аналогларидан бир неча баробар устундир, – дейди профессор Оралбай Дарменов.\nҲозирги вақтда олимлар клиник синовлар ва тижорат ишлаб чиқариш учун асбобларнинг лаборатория ҳамда саноат моделларини ишлаб чиқиш билан шуғулланмоқдалар.\nKeywords: Фан, Тиббиёт,


“Локомотив” эртага янги футболчиларини оммага таништиради\n4 август, 2017, 15:34\nДавралар оралиғига мусобақа жадвали пешқадами сифатида йўл олган “Локомотив” иккинчи даврани ҳам кўтаринки руҳда ўтказиб, ўтган йилги муваффақиятларни такрорлаш ниятида.\nШу боисдан жамоа давралар оралиғида таркибни кучайтиришга ҳам алоҳида эътибор қаратди. Натижада “темирйўлчилар” сафида бир қатор янги футболчилар пайдо бўлди. Жумладан, “Локомотив” нигериялик ҳужумчи Олабиран Блессинг Муйива, ёш истеъдод эгалари – Бобир Давлатов ҳамда Идрис Бикмайкин билан шартнома имзолади. Шунингдек, тажрибали мутахассис Андрей Фёдоров жамоамиз мураббийлар штабида иш бошлади.\nЭртага “Локомотив” жамоага келиб қўшилган янги футболчиларни таништирув маросимини ўтказади. Тақдимот маросими “Локомотив” стадиони матбуот анжуманлар залида бўлиб ўтади. Унинг бошланиш вақти – 12:00.\nЯнги ўйинчиларимизнинг таништирув маросимига барча турдаги ОАВ вакилларини таклиф этилади.


БМТ мутахассислари инсон ҳуқуқларини яхшилаш режасини ишлаб чиққани Ўзбекистонга келди\nЎзбекистон Инсон ҳуқуқлари миллий маркази директори Акмал Саидов БМТ йиғинида.\nБМТ Инсон ҳуқуқлари масалалари бўйича олий комиссари бошқармаси мулозимлари шу ҳафта бошида Ўзбекистонга ташриф буюргани хабар қилинмоқда.\nЎзбекистон Ички ишлар вазирлигининг маълум қилишича, БМТ комиссарлигининг Европа ва Марказий Осиё масалалари бўйича бўлими раҳбари Хулан Цедев ва инсон ҳуқуқлари соҳасидаги кўрсаткичлар бўйича эксперти Николас Фазель билан 7 июль куни вазирликда учрашув ўтказилган.\nБМТ вакиллари билан ИИВ Инсон ҳуқуқларини ҳимоя қилиш бошқармаси раҳбари Илҳом Турғунов учрашган.\nИнсон ҳуқуқларини ҳимоя қилиш бўйича халқаро мутахассисларнинг Ўзбекистонга ташрифидан мақсад, дейилади расмий хабарномада, маҳаллий экспертлар билан ҳамкорликда Ўзбекистонда инсон ҳуқуқларини таъминлаш борасида БМТ томонидан берилган тавсияларни амалга оширишга доир режани ишлаб чиқишдир.\nМазкур тавсиялар ўтган йилнинг октябрида БМТ Инсон ҳуқуқлари бўйича Олий комиссарлиги идораси қошидаги Қийноқларга қарши қўмитада Ўзбекистондаги вазиятга доир ҳисобот тингланган пайтда берилган.\nЎша йиғин ўзбек делегациясига етакчилик қилган Ўзбекистон Инсон ҳуқуқлари миллий маркази директори Акмал Саидовнинг қўйилган саволларга жавоб бераётиб, стол муштлагани ва бақир-чақир қилгани билан эсда қолган эди.\nЎзбекистон халқаро ташкилотлар томонидан инсон ҳуқуқлари вазияти энг ёмон бўлган давлатлардан бири сифатида танқид қилиб келинади. Хусусан, Ўзбекистон ҳуқуқ-тартибот тизимида қийноқлар кенг қўлланишига доир муаммо йиллардан бери ҳал этилмаслиги халқаро ташкилотлар норозилигига сабаб бўлиб келади.


Рустам Азимов: "Ўзбекистонда бизнес буйруқбозлик ва порахўрликдан қийналмоқда" - BBC News O'zbek\nРустам Азимов: "Ўзбекистонда бизнес буйруқбозлик ва порахўрликдан қийналмоқда"\nImage caption Тадбиркорлар Ўзбекистонда қонунни бузмасликнинг иложи йўқлигини айтишади\nЎзбекистон Бош вазири ўринбосари Рустам Азимов мамлакатда бизнес соҳаси тадбиркорларларнинг ишига ноқонуний аралашув, ортиқча буйруқбозлик, порахўрлик ва таъмагирликдан азият чекаётганини айтган.\nБу ҳақда у 8 сентябр куни Тошкентда бўлиб ўтган иқтисодни ислоҳ қилишга қаратилган анжуманда сўзлаган.\nАнжуман ҳақида хабар берган Uzbekistan today агентлигининг ёзишича, Ўзбекистоннинг бозор иқтисодиётига тўлиқ ўтиши учун мамлакатда бизнес юритишга тўсқинлик қилаётган айрим муаммоларни ечиш керак.\n"Ўзбекистон бизнес соҳаси бугунги кунда тадбиркорларнинг фаолиятига ноқонуний аралашув, ортиқча буйруқбозлик ҳамда порахўрлик ва таъмагирлик каби кўплаб муаммоларни бошидан кечирмоқда. Бунга кўплаб фактлар далолат қилмоқда", - дея Бош вазир ўринбосари Рустам Азимов сўзларидан иқтибос келтиради Uzbekistan today.\nАзимовга кўра, қонунчиликни қўпол бузилиши каби муаммолар жуда кенг тарқалган. Муаммолар қўшимча ишчи ўринларининг кўпайишига тўсқинлик қилиши, даромадларни камайтириши, аҳолининг истеъмолчилик лаёқатига путур етказиши мумкин.\n"Шахсий мулк ва хусусий тадбиркорликнинг ривожланиш йўлидаги барча муаммо ва тўсиқлар йўқ қилинганидагина бозор иқтисодиётига ўтдик, деб айта оламиз. Фақат ўшанда ушбу жараённи тугатдик десак бўлади", - деган Рустам Азимов.\nФото муаллифлик ҳуқуқи china.org\nImage caption Қонунчиликнинг қўпол бузилиши кенг ёйилган, деган Азимов\nЎзбекистонлик тадбиркорлар мамлакатда бизнес юритиш учун шароитлар ўта қийинлиги борасида айтиб келади.\nУларнинг айримлари Ўзбекистонда қонунлар мантиқсиз тузилганидан уларни бузмасликнинг иложи йўқлигини таъкидлашади.\nТадбиркорларнинг муаммоси борасида ўзининг баъзи чиқишларида Ислом Каримов чекланган ҳолатда гапириб туради. Бироқ Президентдан бошқа аъёнларнинг Ўзбекистондаги муаммолар борасида матбуот олдида гапириши камдан кам кузатиладиган ҳолатдир.\n“Азимовнинг танқидлари ҳеч нарсани ўзгартирмайди”\nМарказий Осиё масалалари бўйича шарҳловчи Жоанна Лиллис Бош вазир ўринбосари Рустам Азимовнинг гаплари амалда ҳеч нарсани ўзгартирмаслигини айтади. Таҳлилчига кўра, одатда бундай муаммолар ҳал этилмаса-да фақат Президент томонидан айтилади. Азимовнинг муаммолар ҳақида баралла гапириши эътиборга молик. Биз Жоанна Лиллис билан боғланиб Азимовнинг чиқиши нимадан дарак бериши ҳақида сўрадик.\nЖоанна Лиллис: Рустам Азимовнинг сўзлари Ўзбекистон ҳукуматининг мамлакатдаги иқтисодий ҳолатдан хавотирини билдиради. Ушбу гаплар ҳукуматнинг иқтисодий вазиятни яхшилашга истаги борлигини кўрсатади. Ўзбекистон минтақанинг бошқа мамлакатлари каби иқтисодий инқирознинг таъсирини ҳис қилмоқда. Тўғри ҳукумат инқирознинг таъсирини сезганини тан олгани йўқ, лекин аломатлар бор. Рустам Азимовнинг сўзлари иқтисоднинг азият чекаётгани ва қандай бўлмасин Ўзбекистонга инвестиция кириб келиши учун сармоя муҳитини яхшилаш туйғуси борлигини билдиради.\nБи-би-си: Бу каби танқидлар олдин Президент Ислом Каримов томонидан ҳам янграган. Лекин аҳвол ўнгланмаган. Бош вазир ўринбосарининг сўзларидан сўнг бирор ўзгариш бўлиши мумкинми?\nЖоанна Лиллис: Ўзбекистон бизнес юритиш бўйича халқаро рейтингларда, жумладан, Жаҳон Банкининг рейтигида энг сўнгги ўринларда туради. Бу Ўзбекистонда ўта қийин бизнес муҳити шаклланганидан ва тадбиркорлар учун муаммолар кўп эканлигидан дарак беради. Рустам Азимов муаммоларни айтган, аммо менга маълум бўлган жиҳати, у ушбу муаммоларни ҳал қилиш учун аниқ ечимлар таклиф қилмаган. Биз олдин Ўзбекистон раҳбарияти, жумладан Каримов томонидан мамлакат иқтисодидаги ва тадбиркорлар олдидаги муаммолар ҳақида эшитганмиз. Лекин яхшиланганини кўрганимиз йўқ, Аниқ таклифларсиз вазиятнинг ўнгланишига кўзим етмаяпти.\nБи-би-си: Ўзбекистондаги муаммоларни Президент Каримов гапирган бўлса-да, мулозимларнинг матбуот олдида гапириши кузатилмайди. Ушбу чиқиш Рустам Азимов учун нимани англатади?\nЖоанна Лиллис: Асосан Ислом Каримов гапириб келган муаммолар ҳақида Рустам Азимовнинг очиқ гапириши нимани англатишини тахмин қилиш қийин. Балки бу Азимовнинг Ўзбекистонда таъсирли одам эканлиги ва бу каби гапларни баралла айта олишга қодирлигини англатар. Балки у ўзини мустақил фигура сифатида кўрсатишни истаётгандир. Бироқ буларнинг ҳаммаси тахмин. Чунки Ислом Каримов атрофида нималар бўлаётганини жуда оз биламиз.\n“Ўзбекистонда қонунни бузмасликнинг иложи йўқ”\nКаримов фармони тадбиркорларни 'маски шоу'дан қутқарадими?